Инновацион ривожланиш вазирлигининг 2020 йил 9 ойлик фаолияти натижалари тўғрисида\n1. Мамлакатнинг интеллектуал ва технологик салоҳиятини оширишнинг узоқ муддатли сценарийлари асосида устувор соҳа ва тармоқларни инновацион ривожлантиришнинг келажакдаги моделларини шакллантириш имконини берадиган стратегик режалаштириш тизимини яратиш бўйича\n2030 йилга қадар Ўзбекистон Республикаси илм-фанини ривожлантириш стратегияси ишлаб чиқилди.\nЎзбекистон Республикасининг “Инновацион фаолият тўғрисида” Қонуни қабул қилинди.\nЎзбекистон Республикаси Президентининг 2020 йил 7 майдаги ПҚ-4708-сон қарори билан Математика соҳасидаги таълим сифатини ошириш ва илм-фанини ривожлантиришнинг янги тизими яратилди.\nЎзбекистон Республикаси Вазирлар Маҳкамасининг 2020 йил 9 мартдаги 133-сон қарори билан илмий-тадқиқот ишларига давлат буюртмасини шакллантириш ва амалга оширишнинг норматив-ҳуқуқий базасини такомиллаштирилди.\nЎзбекистон Республикаси Вазирлар Маҳкамасининг 2020 йил 22 майдаги 313-сон қарори билан республиканинг ҳар бир ҳудудида босқичма-босқич Ёшлар технопаркларини ташкил этиш белгиланди.\nЎзбекистон Республикаси Президентининг 2020 йил 12 августдаги ПҚ-4805-сон қарори билан Кимё ва биология йўналишларида узлуксиз таълим сифатини ва илм-фан натижадорлигини ошириш чора-тадбирлари белгиланди.\nСунъий интеллектни ривожлантириш мақсадида вазирлик ва идоралар мутахассисларидан иборат ишчи гуруҳ ташкил этилди ва соҳа мутахассислари билан ҳамкорликда “2021–2022 йилларда Ўзбекистон Республикасида сунъий интеллектни ривожлантириш стратегияси” лойиҳаси ишлаб чиқилди.\nШу билан бирга, 2020 йилнинг 9 ойи давомида Вазирлик томонидан жами 20 дан ортиқ норматив-ҳуқуқий ҳужжатлар тайёрланди. Шундан, 11 таси тасдиқланди. Ўзбекистон Республикасининг 1 та Қонуни, Ўзбекистон Республикаси Президентининг 3 та қарори ва Ўзбекистон Республикаси Вазирлар Маҳкамасининг 5 та қарори ва 2 та фармойиши қабул қилинди.\nБундан ташқари, Ўзбекистон Республикасининг 1 та қонуни, Ўзбекистон Республикаси Президентининг 2 та фармони, 3 та қарори ва Ўзбекистон Республикаси Вазирлар Маҳкамасининг 2 та қарори лойиҳалари тайёрланди ва ўрнатилган тартибда юқори турувчи ташкилотларга киритилди.\n2. Илмий-тадқиқотларни самарадорлигини ошириш, молиялаштириш тизимини такомиллаштириш борасида\nИлмий-тадқиқот ишларини самарали ташкил этиш, илмий лойиҳаларнинг молиялаштирилиши ва натижадорлигини ошириш мақсадида давлат буюртмаси асосида тижоратлаштириш имконияти юқори, аниқ натижа ёки маҳсулотга йўналтирилган лойиҳаларнинг мунтазам танловлари жорий қилинди. Шунингдек, илмий лойиҳаларни Илмий-техник кенгашлар томонидан экспертиза қилиш жараёнлари очиқлиги ва шаффофлигини таъминлаш мақсадида “Илмий-техник кенгашларни очиқ муҳокамаси” ташкил этилди.\nВазирлик қошида 18 та фан йўналиши бўйича 450 дан ортиқ академик, профессор ва фан докторларини жамлаган, таркиби даврий янгиланиб бориладиган янги илмий-техник кенгашлар ташкил қилиниб, илмий лойиҳалар танловлари ва илмий-техник экспертизанинг янги механизмлари жорий этилди.\nИлғор хорижий тажрибалар асосида илмий-тадқиқот ишларига давлат буюртмаси механизми жорий этилди. Янги тартиб сифатида, якуний маҳсулот ва молиялаштириш ҳажми аниқ бўлган тематик лойиҳаларга давлат буюртмаси мунтазам равишда эълон қилинмоқда. Ҳисобот даврида танловларга келиб тушган 478 та илмий лойиҳадан 98 та лойиҳани молиялаштириш учун 140 млрд. сўм маблағ ажратилди.\nНатижада рақобат муҳити шаклланди, доимий грант маблағларини олиш имкони яратилди, бир лойиҳани молиялаштириш 3,5 баробарга ошди ҳамда маблағларнинг камида 40 фоизи (37 млрд.сўм) зарур асбоб-ускуналар, реагент ва материаллар сотиб олишга йўналтирилди.\nИлмий стартаплар платформаси “CAT Science Accelerator” жорий йилдаги саралаши натижасида 29 та стартаплар жамоаси, шу жумладан, Ўзбекистон Республикасининг Тошкент шаҳри, 4 та вилоятидан ва Марказий Осиёнинг 1 та давлатидан (Қирғизистон) акселерация дастури иштироки амалга оширилмоқда. CAT Science акселераторининг халқаро ҳамжамиятига қўшилиш учун GIST Startup Network глобал тармоғига кирди, шунингдек I-Create, DVEX (Ҳиндистон) ва “Сколково” (Россия) хорижий акселераторлари билан ҳамкорлик ўрнатилди. “Сколково” инновацион маркази билан ҳамкорлик доирасида ўзбекистонлик 25 та стартап “Софтлендинг” дастурида иштирок этди.\n2020 йил C.A.T. Science Accelerator 2.0 дастурига танловлар эълон қилинди. Республикамиз ҳудудлари, шунингдек, Қозоғистон, Қирғизистон ва Тожикистондан жами 253 та ариза келиб тушди. 29 та жамоа танловдан ўтди, улардан 8 таси минтақавий лойиҳалар. 14 та жамоа маҳсулот ишлаб, финалга чиқди, финалда 5 та ғолиб жамоа аниқланди.\nХалқаро илмий ҳамкорлик доирасида Германия, Россия ва Беларусь Республикалари билан жами 7.2 млрд. сўмлик 21 та қўшма илмий лойиҳа амалга оширилмоқда. Шунингдек, “Ўзбекистон – Туркия” қўшма лойиҳаси бўйича 3,8 млрд.сўм миқдоридаги 4 та лойиҳа молиялаштиришга тавсия этилди. Ўзбекистон – Хитой 55,9 млрд сўмлик илмий лойиҳалар танлови ўтказилмоқда. Ўзбекистон-Хитой қўшма комиссияси ўртасидаги келишувга асосан юқори балл олган 20 та лойиҳа танланмоқда.\nЕвросиё илмий-тадқиқотларни қўллаб-қувватлаш (ЕАПИ) 45,5 млрд сўмлик илмий лойиҳалар танлови ўтказилмоқда (38 та лойиҳа экспертизадан ўтди). Ўзбекистон–Ҳиндистон 147,2 млрд сўмлик илмий-техник лойиҳлар танловига ўтказилмоқда (137 та лойиҳа экспертизадан ўтди). Ҳиндистон томонидан ҳозирда 38 та лойиҳа бўйича ижобий хулоса олинди.\nРеспубликадаги илмий ташкилотларни илмий фаолиятини рейтинг баҳолаш бўйича Ўзбекистон Республикаси Вазирлар Маҳкамасининг “Илмий ташкилотлар рейтингини аниқлаш тартибини жорий этиш чора-тадбирлари тўғрисида” 2020 йил 11 майдаги 274-сон қарори билан илмий ташкилотлар фаолиятининг самарадорлиги ва натижадорлигини рейтинг асосида баҳолаш тизими жорий қилинди. Қарор билан тасдиқланган мезонлар асосида 26 та вазирлик ва идоралар ҳузуридаги 107 та илмий ташкилотларнинг рейтингини аниқлаш методикаси ишлаб чиқилди.\nВазирлик Жамғармаси томонидан 2020 йилнинг 9 ойилигида 92,9 млрд. сўм маблағларни инновацион ва илмий фаолиятни қўллаб-қувватлашга, илмий лабораториялар ташкил этишга, халқаро электрон илмий маълумотлар базаларидан фойдаланиш мақолалар чоп этишга, ёш олимларни стажировкаларга юборишга, хорижий маслаҳатчиларни иш ҳақларига, ноёб асарларни харид қилишга, стартап лойиҳаларни молиялаштиришга, вазирлик ходимларини моддий рағбатлантиришга ва тизим ташкилотларини молиялаштиришга, хорижий сафарларга ва бошқа ҳаражатларга йўналтирилди.\nВазирлар Маҳкамасининг 2020 йил 9 мартдаги 133-сон қарорига биноан мақсадли дастур асосида молиялаштириш ҳисобидан амалга оширилаётган илмий лойиҳаларни мониторинг қилиш мақсадида эксперт хулосаларининг махсус шакллари ишлаб чиқилди. Шунингдек, илм-фаннинг турли соҳаларидаги 1168 та олимдан иборат маҳаллий илмий экспертларнинг маълумотлар базаси шакллантирилди.\n2017-2020 йилларда маҳаллий олимлар томонидан амалга оширилаётган илмий-тадқиқот лойиҳаларининг натижадорлигини ўрганиш, тижорий жиҳатдан жозибадор илмий ишланмаларни аниқлаш ва баҳолаш юзасидан хўжалик шартномаси бажарилмоқда. Бугунги кунга қадар 276 та тугалланган ва 300 та тугалланмаган илмий-тадқиқот лойиҳалари таҳлил қилинди ва 74 та тижорий жозибадор лойиҳалар танлаб олинди.\n“Яшил технологиялар”, “Давлат буюртмаси асосида амалга ошириладиган илмий-тадқиқот лойиҳалари танловларида қатнашиш учун аризаларни шакллантириш ва расмийлаштириш қоидалари ва тартиби” мавзусида ва COVID-19 мавзуларида Дайжестлар чоп этиб борилмоқда.\n3. Илмий ишланмаларни тижоратлаштириш ва ишлаб чиқаришни ташкил этиш соҳасида\nҲисобот даврида 28 та янги инновацион ишланмани тижоратлаштириш амалга оширилди ва ҳозирда умумий тижоратлаштирилаётган инновацион ишланмалар сони 132 тага етди. Бугунги кунда умумий қиймати 34,4 млрд. сўм миқдорида маҳсулот ишлаб чиқарилди ва 24,1 млрд. сўмлик маҳсулот сотилди. Олимлар ва тадбиркорлар ўртасида 5 та янги лицензион шартнома тузилди ва лицензион шартномалар умумий сони 16 тага етди.\nИлмий-тадқиқот муассасаларини истеъмолчи ташкилотларга бириктириш натижасида 17 та илмий-тадқиқот муассасаларига бириктирилган 15 та вазирлик, идора ва хўжалик бирлашмалари илмий тадқиқот муассасаси масъуллари билан учрашув ўтказилди, илмий-технологик тараққиётни қўллаб-қувватлаш бўйича “Йўл харита”лари ишлаб чиқилди. “Йўл харита”сига асосан илмий ташкилотларга тармоқлар томонидан жами 147 млрд. сўм маблағлар ажратилиши бўйича келишувларга эришилди. Жорий йилнинг 20 сентябрь ҳолатига 21,1 млрд. сўм маблағ тегишли илмий ташкилотларга ўтказилиши таъминланди.\nСоғлиқни сақлаш вазирлиги ва Фармацевтика тармоғини ривожлантириш агентлиги билан ҳамкорликда “маҳаллий корхоналарга тижоратлаштириш ва оригинал фармацевтика маҳсулотлари сонини 2020-2024 йилларда 10 тага кўпайтириш”га қаратилган чора-тадбирлар режаси ишлаб чиқилди.\n“Инновацион ҳасса”, “электрон кўнғироқ” инновацион лойиҳалари ишлаб чиқилди ва амалиётга тадбиқ этилди.\nКлиник биокимёвий таҳлил учун реактив тўпламларни ишлаб чиқарадиган «BioTesLab» корхонаси ташкил этилди. «Антиген Кардиолипин» тўплами ишлаб чиқарилиши бошланди, 3 тўплам - глюкоза, АЛТ, гемоглобин ишлаб чиқаришга тайёрланмоқда.\n2020 йил 16-18 сентябрда қишлоқ хўжалиги йўналишидаги илмий ташкилотларнинг фан ва ишлаб чиқариш ўртасида интеграциясини таъминлаш мақсадида тижоратлаштиришга таклиф этилаётган инновацион ишланмалар кўргазмаси ташкил этилди. Тадбирда жами 300 дан ортиқ ташриф буюрувчилар, 11 та ОТМ, 12 та Фанлар академияси ва 18 та тармоқ илмий-тадқиқот институтлари ҳамда илмий марказлар ихтирочилари томонидан 203 та инновацион ишланмаларнинг тақдимоти ўтказилди. Шунингдек, тадбирда 17 та фермер хўжалиги ва 4 та тармоқ корхоналари вакиллари иштирок этиб, ҳамкорликда иш олиб бориш бўйича дастлабки 20 та келишув доирасида 1,7 млрд. сўмлик маҳсулотни сотиб олиш бўйича шартномалар имзоланди. Шу билан бирга, кўргазма доирасида 31 та илмий ишланма бўйича лицензия шартномаларини тузиш ва 8 та ишланмага патент аризалари топшириш бўйича юридик маслаҳатлар берилди.\n2020 йил 17-19 июнь кунлари Бухоро шаҳрида “Илмий инновацион ғоялар ва ишланмалар ярмаркаси” ўтказилди. Ярмака доирасида 80 дан ортиқ лойиҳалар намойиши ўтказилиб, шундан 55 та фундаментал, амалий ва инновацион лойиҳалар танлаб олинди.\nЎзбекистон Республикаси Давлат бюджети маблағлари ҳисобидан яратилган интеллектуал мулк объектлари бўйича патентлар базасини шакллантириш йўлга қўйилди. 2018 йил 1 октябрдан 2020 йил 1 майга қадар жами 217 та ихтиро ва 98 та фойдали модел ҳақида маълумотлар тўпланди.\nПҚ-3855-сон қарорига асосан патентланган интеллектуал мулк объектлари муаллифларига муассасанинг бюджетдан ташқари маблағлари ҳисобидан энг кам иш ҳақининг ўн баравари миқдорида қўшимча бир марталик мукофотлар бериш топшириғи ижроси бўйича мониторинг ўтказилди ва 47 та патент муаллифларига 118 млн. сўм мукофот пуллари тўлаб бериши таъминланди.\n4. Янги инновацион лойиҳаларни жорий қилиш ва технологиялар трансферини амалга ошириш, иқтисодиётнинг реал сектори тармоқларида инновацион технологияларни жадал жорий этиш бўйича\n6 та йўналиш (Робототехника ва мехатроника, Учувчисиз парвоз этувчи қурилмалар, 3D прототиплаштириш, Аэрокосмик, Саноат соҳасидаги интернет буюмлари ва 5G янги авлод тармоқлари лабораториялари) бўйича илғор технологиялар билан жиҳозланган лабораториялар ташкил этилди.\nИсроилнинг “Maya International” компанияси билан ҳамкорликда уй-жой коммунал соҳасида технологиялар трансфери муваффақиятли амалга оширилди. Шаҳар магистрал тизимларини таъмирлаш юзасидан компания сунъий йўлдош ёрдамида, сув қувурларида ёриқларнинг ўрни аниқланди, уларни рақамлаштирилган харитаси яратилди. Натижада Тошкент шаҳрида\n940 та қувур тешилиши ва сувнинг сирқиши ҳолатлари қайд этилиб,\n500 яқини бартараф этилди.\nИнновацион ривожланиш вазирлиги ва “NOVOL ASIA” МЧЖ ҚК ўртасида инвестиция миқдори 1,5 млн. АҚШ доллари бўлган технологиялар трансфери амалга оширилди. Имзоланган Меморандум доирасида 2 та технология полиэфир шпатлёвка ва полиэфир елим (мармар, гранит ва бошқа тошлар учун махсус елим) ишлаб чиқариш йўлга қўйилди. 2020 йилнинг ўтган даврида 73 тонна маҳсулот ишлаб чиқарилди.\nСловакиянинг «Chirana Stara Turu.» компанияси ва Россиянинг «Shimco group» холдинг компанияси билан биргаликда ўпканинг сунъий вентиляцияси аппаратлари (ИВЛ) ишлаб чиқариш бўйича технологиялар трансфери амалга оширилди. Ишлаб чиқаришни маҳаллийлаштиришнинг биринчи босқичида 3 млн. АҚШ доллари миқдорида инвестиция киритиш ва 30 та иш ўрни яратиш, иккинчи босқичида эса 6 млн. АҚШ долларгача инвестициялар ва 100 тагача иш ўринлари яратилиши кутилмоқда. Шунингдек, мазкур лойиҳа доирасида Ўзбекистонга 1000 дона нафас олиш контурлари, 500 дона намлик коллектори билан нафас олиш контурлари ва 1000 дона бир марталик бактериал-вирусли фильтрлар беғараз топширилди.\nИлғор технологиялар Марказида мавжуд инфратузилма, хоналар, лаборатория ва асбоб-ускуналар билан таъминлаган ҳолда юқори технологияли, кичик компаниялар учун стартап-акселератор ва стартап-инкубатор яратилди. Ҳозирги пайтда 11 та компания инновацион инкубаторнинг резиденти мақомига эга бўлди.\n“Яшнобод” инновацион технопарки резидентлари сони 32 тани ташкил этди ва резидентлар томонидан 947.97 минг АҚШ доллар миқдорида маҳсулотлар экспорт қилинди.\n5. Ёш авлодларда инновацион таффаккурни ривожлантириш ва ёш олимлар малакасини ошириш борасида\nВазирлик ҳузурида Ёшлар академияси аъзолари сони 1500 нафарга етди. 2020 йилга энг яхши 20 та “Стартап лойиҳалар” танлови эълон қилинди. Республикамиз вилоятларида 15 нафар лидерлар танлаб олинди, 40 та тадбир ўтказилди, Жамғармага 3,8 млрд. сўм маблағлар шакллантирилди, 83 та лойиҳалар амалга оширилмоқда. Ёшлар академиясининг 200 нафарга яқин аъзоларининг иқтисодий билимларини ривожлантириш бўйича маҳорат дарслари ташкил этиш режалаштирилган.\nКоронавирус пандемияси шароитида ёшларни билим олиш кўникмаларини ривожлантириш, ёшларни робототехникага қизиқтириш мақсадида вазирлик ва “Transformers education” ўқув маркази ҳамкорлигида Онлайн бепул робототехника курслари ташкил этилди. Ҳозирда онлайн курсларнинг телеграм гуруҳида республикамизнинг 523 нафарга яқин ўқувчи ёшлари электрон дарсларга аъзо бўлишди.\nЁш олимларни етакчи хорижий ташкилотларда қисқа муддатли илмий стажировкаларини ташкил этиш мақсадида 2020 йилнинг биринчи ярим йиллигида 5 та танлов эълон қилинди ва натижалари кўра вазирлик ва идоралардан тавсия этилган 488 нафар номзодлар рўйхати шакллантирилди. Шундан, 52 нафари экспертлар томонидан маъқулланди, 27 нафар номзодларни илмий стажировкаларга юбориш рад этилди, 409 нафар номзодлар саралаш танловлари давом этмоқда.\nВазирлик томонидан эълон қилинган мақсадли танловлар бўйича жами 230 нафар номзодлар рўйхати шакллантирилди. Ушбу номзодларнинг 119 нафари Россия Фанлар Академияси ва Инновация вазирлиги ўртасидаги келишувга асосан, 51 нафари фан ва технологиялар соҳасида ҳамкорлик бўйича Ўзбекистон-Беларусь келишувига асосан танлаб олинди.\nШунингдек, вазирликнинг геология илм-фанини ривожлантириш юзасидан эълон қилган танлов бўйича 60 нафар номзодлар рўйхати шакллантирилди ва экспертлар томонидан номзодлар сараланмоқда.\nШу билан бирга, Ўзбекистон Республикаси Президентининг Хоразм, Сурхондарё вилоятларига ташрифи давомида ва Ўзбекистон Республикаси Вазирлар Маҳкамасининг топшириғига асосан Хоразм Маъмун академияси, Сурхондарё ОТМлари ва Қуёнчилик селекцияси ва генетика марказининг 67 нафар илмий ходимини қисқа муддатли стажировкаларга юбориш бўйича рўйхат шакллантирилди.\nИнновация вазирининг ҳудудларга (Сирдарё, Андижон ва Хоразм вилоятлари) ташрифлари доирасида сайёр учрашувлар юзасидан 20 нафар номзодлар рўйхати шакллантирилди. Ҳозирги кунда, мазкур номзодлар бўйича маълумот (ҳужжат)лар умумлаштирилмоқда.\nҚисқа муддатли стажировкалар билан боғлиқ ҳаражатларга вазирлик жамғармасидан 1 173,7 минг АҚШ доллари йўналтирилади.\nИлғор технологиялар Маркази базасида 4 та ёш олимлар илмий лойиҳалари амалга оширилди. Бундан ташқари, ИТМ базасида 1-3 курс талабалари учун ёзги мактаблар ўтказиш, ёзги ишлаб чиқариш амалиётлари ташкил этиш, битирув малакавий ишлари ва магистрлик диссертацияларнинг тажриба қисмини бажаришга кўмаклашиш амалиёти жорий этилди.\nCuriosity Maker Space&Maker Space Almaty томонидан интерфаол воркшоплар (мастер-класслар) сессияси ўтказилди, шу жумладан Arduino асослари, электроника ва платалар билан ишлари бўйича жами 42 та, шу жумладан, 10 ёшдан 20 нафар мактаб ўқувчилари, 14 ёшдан катта ва 15-18 ёшдаги 15 та мактаб ўқувчилари иштирок этди.\nЎзбекистон Республикасида COVID-19 пандемияси оқибатларини юмшатиш мақсадида Инновацион ривожланиш вазирлиги, БМТ Тараққиёт Дастурининг Ўзбекистондаги ваколатхонаси, Ўзбекистон Ёшлар иттифоқи билан ҳамкорликда 2020 йилнинг апрель-май ойларида уч босқичли “Covid-19 Challenge 2020” инновацион воситалар ва ечимлар онлайн танлови ташкил этилди. Ушбу танлов 6 та йўналишда ташкил этилиб, унга 600 дан ортиқ лойиҳалар қабул қилинди. Махсус комиссия томонидан танловнинг якуний босқичида 6 та энг истиқболли лойиҳалар танлаб олиниб, ҳар бирига қайтарилмаслик шарти билан 100 млн сўм грант маблағлари ажратилди.\n2020 йилнинг 17 сентябрь куни ўқувчи, талабалар, тадқиқотчилар ҳамда илмга чанқоқ иқтидорли ёшларни инновация, стартап, технология, дастурлаш бўйича билимларни ошириш, шунингдек лойиҳалар ишлаб чиқиш ҳамда тижоратлаштириш кўникмаларини шакллантириш мақсадида “Technoways” технологик ривожланиш марафони старт олди. Марафонда иштирок этиш учун келиб тушган аризалар сони 500 тани ташкил этиб, шулардан 50 нафар иштирокчи саралаб олинди.\nРеспубликамизнинг чекка ҳудудларида мамлакатимиз ривожланиши учун муҳим бўлган соҳаларга қизиқувчи ёшларга ушбу йўналишлар бўйича таълим беришга мўлжалланган “TexnoBus” технологик мобил таълим платформасининг концепцияси, жиҳозлар рўйхати ва ўқув дастурлари ишлаб чиқилди ҳамда 30 июнь – Ёшлар кунида старт берилди. Ҳозирги кунга қадар “TexnoBus” платформаси Оҳангарон шаҳри, Олмазор, Қибрай ва Сардоба туманига ташриф буюриб, ушбу ҳудудлардаги иқтидорли ёшлар билан учрашув ташкил этилди.\nИқтидорли ёшларни аниқлаш, ёшларни креатив фикрлашга ўргатиш ҳамда иқтидорли ёшларни рағбатлантириш мақсадида Инновация вазирлиги ва Ўзбекистон ёшлар иттифоқи ҳамкорликда умумий мукофот жамғармаси 210 млн.сўм бўлган “Ёшлар илм-фан учун!” креатив видеороликлар танлови ташкил этилди. Танлов доирасида қабул қилинган 1 400 та видеороликлардан “Буюк аждодлар мероси” номинацияси бўйича 109 та, “Энг яхши анимацион ролик” номинацияси бўйича 51 та, “Замонавий технологиялар” номинацияси бўйича 47 та видеоролик саралаб олинди. Ҳар бир йўналиш бўйича 5 нафардан ғолиб танлаб олинди ва эсдалик совғалари ва пул мукофотлари билан тақдирланди. Шунингдек, ғолиблар Ёшлар академияси аъзолигига қабул қилинди.\n6. Ижтимоий соҳа, шу жумладан соғлиқни сақлаш ва таълим тизимига инновацион технологияларни кенг жалб қилиш бўйича\nСурхондарё вилояти давлат ташкилотлари, тадбиркорлар ва ОТМлар учун “Инновацион менежмент” семинар-тренингининг ўқув дастури ишлаб чиқилди. Ўқув дастури Сурхондарё вилояти хокимлиги ва Ўзбекистон Республикаси Президенти ҳузуридаги Давлат бошқаруви академияси билан келишилди. 2020 йилнинг 8-9 октябрь кунлари Давлат бошқаруви академияси, Сурхондарё вилояти хокимлиги билан ҳамкорликда “инновацион менежмент” ўқув курслари ўтказилди. Ушбу тадбирда Сурхондарё вилоятидаги 400 га яқин Олий таълим муассасалари, давлат ташкилотлари ва тадбиркорлик субъекти вакиллари иштирок этишди.\nБМТ Тараққиёт Дастури ҳамкорлигида вазирлик янги биносида “Инновациялар ва бошқарувда ечимлар Лабораторияси” хонаси ташкил этилди. БМТ Тараққиёт Дастури томонидан мазкур Лаборатория хонасини таъмирлаш ва жиҳозлаш ишларига 70 минг АҚШ долларга яқин маблағ йўналтирилди.\nХитой Фанлар академиясидан 2020 йилнинг 9 апрель куни махсус рейс орқали COVID-19 коронавирусига чалинган беморларни даволаш ва профилактика қилишда ишлатиш учун инсонпарварлик юки қабул қилиб олинди. Бунда Хитойдан келтирилган 20 минг қадоқ “ФенЛе” дори воситаси ва 30 минг қадоқ ўткир респиратор касалликларга қарши дори воситалари беморларни даволаш учун етказиб берилди.\nХалқаро стандартларга мувофиқ янги турдаги оксигенация ниқоби ва унга мослаштирилган “Вентури” клапанининг маҳаллийлаштирилган прототиплари яратилди. Ушбу ниқоб ва клапан шу кунга қадар Ўзбекистонда ишлаб чиқарилмаган, жаҳон бозорларида ҳам унга бўлган талаб айниқса ҳозир жуда юқоридир.\nМаҳаллий олимларимиз томонидан яратилган “Рутан” дори воситаси Хитой илмий текшириш институтларининг лабораторияларидан ўтказилди ва грипп вирусини 78,3 фоизга пасайтиришини кўрсатди. 2020 йил 9 июнда 19 500 дона «Рутан» дори воситаси Соғлиқни сақлаш вазирлигига беғараз тақдим этилди.\nМаҳаллий олимларимиз томонидан яратилган вирусга қарши фаолликка эга 30 та янги биологик фаол бирикмалар Хитойда COVID-19 вирусига таъсири синовдан ўтказиб келинди. Бу эса тез мутацияга учровчи коронавирусга қарши самарали дори воситаларини яратиш учун “препаратлар арсенали”ни шакллантиришга хизмат қилади.\nХитойнинг Халқаро илм-фан бирлашмаси ҳамкорлигида “Real-time PCR system” коронавирус инфекциясини аниқлаш мобил ускунаси ва унга 1400 та тест тизими беғараз ёрдам сифатида келтирилди.\nИлғор технологиялар марказида коронавирус инфекциясига чалинганликни аниқлаш бўйича тест ўтказиш амалиёти муваффақиятли ўзлаштирилди. Бунинг учун Марказда SARS-Cov-2 вирусини аниқлаш бўйича махсус лаборатория ташкил этилди. Марказ тадқиқотчилари биринчи марта Ўзбекистонда кенг тарқалган коронавирус геномининг генетик кетма-кетлигини ўрганиб, халқаро маълумотлар базасига киритдилар. Коронавирусни аниқлаш учун 2830 та тест ўтказилди.\nCOVID-19 коронавирус инфекциясига қарши курашиш учун жорий йил май ойига қадар 200 минг АҚШ доллар қийматида ўпкани сунъий нафас олдириш ускунаси, мобил биокамера, биобокс ва бошқа тиббий ускуна ҳамда препаратлар беғараз фойдаланиш учун топширилади. Бунинг учун “The Coca Cola Foundation” компанияси билан донорлик маблағлари ажратиш ва БМТ Тараққиёт Дастурининг (UNDP) Ўзбекистондаги ваколатхонаси орқали зарур ускуналар етказилди.\nҚорақалпоғистон Республикаси Беруний туманидаги “DMC клиникаси”нинг филиали ташкил этилди, унга 200,0 минг АҚШ доллари инвестиция киритилди. Мазкур клиникада 5000 нафар бемор даволаниши, 800 нафар беморда жарроҳлик амалиётини амалга ошириш ва 18 нафар мутахассисларни иш билан таъминлаш имконияти яратилди.\nЮртимизда биринчи марта Қорақалпоғистоннинг Мўйноқ туманида телемедицинага асосланган “Muynoq telemedicine clinic” замонавий инновацион клиникаси ташкил этилди. Инновацион телемедицина клиникаси барпо этишга 2,3 млрд. сўм маблағ йўналтирилди ва 12 та янги иш жойи яратилди. Клиника АҚШнинг илғор компаниялари асбоб-ускуналари билан жиҳозланди. Натижада тумандаги 35 000 аҳоли ва қўшни туманлардаги аҳолига тиббий хизмат кўрсатиш ҳамда телемедицинага асосланган илк инновацион клиникада беморларни масофадан туриб даволаш ва ташхис қўйиш имконияти яратилди.\nХалқаро молекуляр аллергология марказида 282 дан ортиқ аллергенларни ДНК-чип технологияси ёрдамида таҳлил қилиш тизими йўлга қўйилди. Аллергенларни аэробиологик мониторинг тизими технологиясининг трансфери амалга оширилди.\n“Анатомик атамалар электрон луғати” мобил иловаси яратилиб, 10 дан ортиқ олий тиббий таълим муассасаларининг 20 мингдан ортиқ талабаларига қўлланма сифатида фойдаланиш имконияти яратилди.\n2020 йил 18 февраль куни Соғлиқни сақлаш вазирлиги, ва “Dentals Pharma” ҳамкорлигида 100 млн. сўм миқдоридаги стоматологик маҳсулотлар беғараз тақдим этилди. Беғараз ёрдам миқдори 2020 йил якунига кўра 500 млн сўмгача оширилади.\n“Medical Manufacture Center” МЧЖ ҚК ташкил этилди. Корхона Марказий Осиёда биринчи бўлиб Ўзбекистонда 10 турдаги инновацион тиббий буюмлар ва имплантларни ишлаб чиқарилиши йўлга қўйилди. Корхонага 5,5 млрд. сўмлик инвестиция киритилди.\nНукус шаҳрида Давлат-хусусий шерикчилик асосида Нукус стартап-инновация маркази ташкил этилди ва уни барпо этишга “Startap innovation Company” МЧЖ томонидан 1,18 млрд. сўм инвестиция киритилди. Марказда “Coworking”, робототехникага ва хорижий тилларни ўргатиш йўналишлари ташкил этилди ва ускуналар билан жиҳозланди, 10 та иш ўрни яратилди.\nШунингдек, Вазирлик томонидан COVID-19га чалинган бемор билан охирги 14 кун ичида алоқада бўлган шахсларни тезкор аниқлаш ва карантинга олишни самарали ташкил этиш учун “Birga Yengamiz” мобил иловаси ишлаб чиқилди.\nИнновация вазирлиги, Автомобил йўллар илмий тадқиқот институти, “Mahalla yo`llari-xizmati-KP” МЧЖ, “Eko sintez sistem” ҚК ўзаро ҳамкорликда Тошкент шаҳри Сергели туманининг 1 км автомобил йўлини модификацияланган сероасфальтбетон ётқизиб, тажриба синов ўтказилди.\nИнновация вазирлиги “NazzAR” қўшимча реаллик дастурининг онлайн намойиши ўтказилди. АКТ вазирлиги, “Ўзипаксаноат” уюшмаси ва ҳусусий сектор билан келишган ҳолда гиламчилик тарихи ва тўқиш жараёнларини ўз ичига олган маълумотлар ушбу дастурга жойлаштирилди.\n7. Таълим тизимини ривожлантириш соҳасида\nХалқ таълими вазирлиги, Олий ва ўрта махсус таълим вазирлиги, Ёшлар иттифоқи, Ахборот технологиялари ва коммуникацияларини ривожлантириш вазирликлари билан ҳамкорлик қарори имзоланди. Мазкур қарорга кўра “Ўқувчилар ва талабалар ўртасида “Билимдонлар” онлайн интеллектуал ўйинини ташкил этиш тўғрисида” танлов умумтаълим мактаблари ва ОТМлар ўртасида ўтказилди.\nЎзбекистон Республикаси Президентининг 5 та муҳим ташаббуси доирасида аҳоли ва ёшлар ўртасида компьютер технологиялари ва интернетдан фойдаланишни ташкил этиш ҳамда иқтидорли ёшларнинг интеллектуал салоҳиятини намоён этиш мақсадида вазирлик томонидан “Болаларни инновацион иншо ва видеолар” танлови ташкил этилди. Танлов 2 йўналишда ўтказилди, унга 4-14 ёшгача бўлган болалар қатнашдилар ва жами 41 та иш келиб тушди.\nМазкур танлов ғолибларига ўз ғояларини такомиллаштириши учун Инновация вазирлиги ҳузуридаги Ёшлар академиясининг ғоялар генератори платформаси аъзолигига қабул қилинди ҳамда “JuniorCode” (болалар учун дастурлаш) курсида бепул ўқиш имконияти берилади.\n2020 йилнинг 1 февралидан 20 мартига қадар Россия Сколково инновация марказининг «ЯКласс» дастури Мирзо Улуғбек ва Абу Али ибн Сино номидаги ихтисослаштирилган мактаб-интернатлари, Тошкент шаҳри Юнусобод туманидаги 9-сонли умумтаълим мактабларида пилот лойиҳаси сифатида ишга тушурилди. Ушбу дастурда жами 322 нафар ўқитувчи ва ўқувчилар иштирок этди. «ЯКласс» компанияси лойиҳаси қиймати 5 474 АҚШ долларни ташкил этади.\nИлмий ташкилотлар учун жорий йилнинг сентябрь ойидан бошлаб Wiley ахборот ресурсларига синов муддатли уланишни таъминлаш тўғрисида келишувларга эришилди. “Clarivate Analytics” вакиллари билан вазирликка Web of Science платформасига киришни таъминлаш бўйича дастлабки музокаралар ўтказилди. Springer Nature нашриётининиг тўлиқ матнли илмий манбаларига боғланиш бўйича Тошкент шаҳридаги бир қанча ташкилотлар ва Самарқанд шаҳридаги ОТМлар учун семинар ҳамда вебинарлар ўтказилиб келинмоқда.\n“Ақлли мактаб” дастурий таъминоти Фарғона шаҳридаги танланган 10 та мактабда муваффақиятли жорий этилди. Ҳозирда ушбу янгиликни бошқа мактабларга жорий этиш юзасидан таклифлар ишлаб чиқилмоқда.\n8. Аграр соҳага инновацияларни жорий этиш ва “Ақлли қишлоқ хўжалиги” технологияларини амалиётга тадбиқ этиш бўйича\nЎзбекистон Республикаси қишлоқ хўжалигини ривожлантиришнинг 2020–2030 йилларга мўлжалланган стратегиясининг ижросини таъминлаш мақсадида «Ақлли қишлоқ хўжалиги»ни ривожлантириш бўйича таклифлар Қишлоқ хўжалиги вазирлигига тақдим этилди.\nИсроил давлатининг «Tal-Ya Agriculture Solution LTD» компаниясининг чўл ҳудудларида қўлланадиган янги инновацион технологиясидан фойдаланиш чоралари кўрилмоқда. Ҳозирда мазкур технология Қорақалпоғистон Республикасида Оролбўйи инновацион марказида тадбиқ этиш ишлари олиб борилмоқда.\nЧўл ҳудудлардаги қишлоқ хўжалиги экинларини бошқариш системасини жорий этишда энг замонавий бошқарув тизимларидан фойдаланиш бўйича Исроил давлатининг AGRINOZE Group компанияси билан ҳамкорлик ўрнатилди. Лойиҳанинг асосий мақсади ер эгалари ва фермер ҳўжалигининг самарадорлигини оширади, энергия ва сув ҳаражатларини камайтириш ҳамда экинлар ҳосилдорлигини ва рентабиллигини оширишга ёрдам беради.\nВазирлик ташаббуси билан Оролбўйи инновация марказининг Мўйноқ илмий-ишлаб чиқариш участкасида жами 16 турдаги чўл ўсимликлари ва 23 турдаги манзарали ўсимликлар экилди.\nҚорақалпоғистон илмий тадқиқот институти билан биргаликда кунжут, кунгабоқар ва жўхорининг “шоколад” нави, Қорақалпоқ давлат университети ва Нукус давлат педогогика институти билан биргаликда киноа, амаранта ва расторопша донли ва доривор ўсимликлари экилди.\nЯпониянинг OYO корпорацияси билан ёпиқ илдизли тизимда саксовул етиштириш технологияси синовдан ўтказилмоқда. Ушбу технология бўйича 3 минг дона блок-инкубаторлар тайёрланди. Киото университети (Япония) томонидан автоном мини метеостанция ўрнатилиб, об-ҳаво, тупроқ, ер ости сувлари ўзгаришини кузатиш ташкил этилди.\nКореянинг “Kcoopsagro” қишда иситиш тизимисиз қовун етиштириш теҳнологияси ўзлаштирилди. Ушбу технология кўмагида йилнинг хоҳлаган вақтида ҳосил олиш имконияти яратилади.\nКорея компанияси ва Хоразм қовунчилик маркази ўртасида ҳамкорлик ўрнатилди. Бундан ташқари, Тахиатош туманида 5 га жойда фермер хўжалигида қовунчилик хўжалиги ташкил этиш бўйича келишувга эришилди.\nОролбўйи халқаро инновация маркази томонидан “Мўйноқ” ва “Саманбай” илмий участкаларида 67 тур ноёб қовун навлари, 20 тур доривор ўсимликлар, 1300 та мевали дарахт кўчатлари ва кўкламзорлаштириш мақсадида 38105 та манзарали дарахт кўчатлари экилди. Лизиметрик тадқиқот ўтказиш учун махсус майдонча қурилиши олиб борилмоқда. Ёмғир чувалчанги ёрдамида вермикомпост тайёрлаш тажрибаси ўтказилмоқда. Chahbani Technologies (CHAHTECH SA, Тунис) компанияси олимлари билан ҳамкорликда инновацион тупроқ остидан суғориш технологияси асосида ирригация тизимини жорий этиш лойиҳаси ишлаб чиқилди, лойиҳани молиялаштиришга халқаро донорларни жалб этиш чоралари кўрилмоқда.\nКореянинг “KJ-Tec Cо., Ltd” компанияси томонидан Самарқанд вилоятида “KJ Welmut” ҚК ташкил этилди. Умумий қиймати 2 млн. доллар бўлган “Ярим пакана ёнғоқни инновацион технологиялар асосида етиштириш” лойиҳаси доирасида Кореядан 50 минг долл. пакана ва ярим пакана ёнғоқ уруғлари келтирилиб, 4 га майдонга (0,5 гектар иссиқхонада) экилди. Етиштирилган кўчатлар Самарқанд, Қашқадарё ва Жиззах вилоятлари хўжаликларига етказиб берилди. Қўшимча кўчатзор ва ёнғоқ плантациялари яратиш мақсадида Жиззах вилояти Фориш туманида 100 га ер майдон ажратилди.\nХорижий компаниялар ташаббусига мувофиқ Ўзбекистон фермер, деҳқон хўжаликлари ва томорқа ер эгалари кенгаши ҳамда Ўзбекистон менежерлар ассоциацияси “Agrofeed” (Венгрия) билан ҳамкорликда илмий-амалий семинарлар ўтказилди. Жумладан, “Agrofeed” (Венгрия), “Petersime” (Бельгия) компаниялари билан илмий-амалий семинарлар ташкил этилди.\n9. Халқаро ҳамкорлик фаолиятини тизимли йўлга қўйиш.\n- Икки томонлама ҳамкорлик доирасида вазирлик Ҳиндистон, Россия, Беларусия, Япония давлатлари билан ўзаро ҳамкорликни йўлга қўйди.\n“Оролдаги боғим” лойиҳасини амалга ошириш юзасидан БМТ Тараққиёт Дастури, Инвестициялар ва савдо вазирлиги, Экология ва атроф-муҳитни муҳофаза қилиш давлат қўмитаси ва Ўрмон хўжалиги давлат қўмитаси ўртасида ҳамкорлик Келишув имзоланди ва ишлар йўлга қўйилди.\nХалқаро ва маҳаллий тадбирларда иштирок этиш\nИнновация вазирлиги Франциянинг “SAINT-GOBAIN” компанияси билан ҳамкорликда республикамизнинг архитектура ва дизайн соҳаларида таҳсил олаётган бакалавр/магистр талабалари учун “МУЛЬТИКОМФОРТ 2020” танлови ташкил этилди. Икки босқичли ҳалқаро танловнинг Миллий босқичи 2020 йил сентябрида Тошкент шаҳрида, якуний қисми Франциянинг Париж шаҳрида 2021 йил февраль ойида ўтказилиши режалаштирилган.\n2020 йил 10 июлида Ўзбекистон Республикасининг Исроилдаги элчихонаси кўмагида ўзбекистонлик ҳамда исроиллик мутахассислари иштирокида COVID-19 пандемияси шароитида илмий ҳамкорликни ривожлантириш истиқболларини муҳокама қилиш видеоконференц алоқа бўлиб ўтди.\n2020 йил 3 сентябрда Ўзбекистон Республикасининг Глобал инновацион индексга киритилгани муносабати билан Халқаро интелектуал мулк ташкилоти вакиллари иштирокида халқаро конференция ташкил этилди.\n10. Юқори технологик маҳсулотларни ишлаб чиқаришга қаратилган ва инновацияларга асосланган инвестиция лойиҳаларини бажариш\nХалқаро молия ташкилотлари грант ва заемлари, инвестицияларини жалб қилиш бўйича умумий миқдори 58,0 млн долл. тенг бўлган 2 та лойиҳа амалга оширилмоқда.\nЖаҳон банкининг "Фарғона водийсида тадбиркорликни ривожлантириш" лойиҳаси (Инновацион ривожланиш вазирлигига 8 млн. АҚШ долл. грант ва заем маблағлари ажратилган) доирасида Андижон тажриба-кўргазма майдонига замонавий ускуналар олиш учун (440 минг долл.) ва акселерация компаниясини ёллаш (300 минг долл.) бўйича тендер ҳужжатлари шакллантирилди ва Жаҳон банкига тақдим этилди.Жаҳон банкининг “Илм-фанни тижоратлаштириш” лойиҳаси доирасида 50 млн. АҚШ долл. маблағлари жалб этилди. Лойиҳани тайёрлаш учун 1,9 млн. АҚШ долл. бўнак маблағларининг ажратилиши тўғрисида Ўзбекистон Республикаси Вазирлар Маҳкамасининг 2020 йил 11 майдаги 238-ф-сонли фармойиши қабул қилинди.\n2020 йилда Халқаро донорларнинг ташқи беғараз ва техник кўмак маблағларини жалб қилиш бўйича «Йўл харитаси» ишлаб чиқилди. Унда, умумий қиймати 219,0 млн. долл. бўлган 21 та лойиҳани амалга ошириш белгиланган. Ҳозирги вақтда лойиҳаларни ижроси доирасида 791,5 минг. АҚШ долл. маблағлар ўзлаштирилди. Хусусан,\n“Сардоба сув омбори тўғони бузилиши натижасида тошқин оқибатида уйсиз қолиб, қийин вазиятга тушиб қолган оилаларга янги уйлар қуришга кўмаклашиш мақсадида Корея Республикасининг “Hyundai Engineering and Construction Co., Ltd.” ва Инновацион ривожланиш вазирлиги томонидан 98 минг АҚШ долл. қийматидаги қурилиш материаллари етказиб берилди.\n2019 йил январдан бошлаб Илғор технологиялар Маркази GIST-ни стартапларни ривожлантириш учун ҳалқаро инновацион хаблар тармоғига шерик сифатида қўшилди. 2019-2020 йиллар акселерацион дастурларни бажариш учун VentureWel томонидан 10 минг АҚШ долл. грант маблағлари ажратилди.\n- Буюк Британиянинг Borrow фонди иштирокида амалга ошириладиган 51 минг АҚШ доллари қийматидаги 3 та лойиҳа;\n- ЮНЕСКОнинг Ўзбекистондаги Миллий комиссияси томонидан инновацион лойиҳалар танловига 2 та лойиҳа Илмий техник ахборот Маркази ва Илғор технологиялар Маркази лойиҳалари топширилди (грант миқдори ҳар бир лойиҳа учун 28 минг долл.).\nИнновацион ривожланиш вазирлиги томонидан 2020 йилда Инвестиция дастури доирасида манзилли рўйхатга киритилган инвестиция лойиҳаларнинг ўзлаштирилишини таъминлаш мақсадида бир қатор ишлар амалга оширилмоқда.\nВазирлик томонидан 2020-2022 йилларда Инвестиция дастури доирасида манзилли рўйхатга киритилган умумий қиймати 164 млн. АҚШ долл. 7 та инвестиция лойиҳасини амалга ошириш кўзда тутилган. Жумладан манзилли рўйхатга киритилган қиймати 60 млн. АҚШ долл. бўлган 2 та лойиҳа ва 104 млн. АҚШ долларлик 5 та истиқболли лойиҳаларни ишлаб чиқилиши белгиланган. Қўшимча равишда ишлаб чиқилаётган қиймати 1,22 млрд. АҚШ долл. ташкил этувчи 15 та лойиҳа, жами вазирлик бўйича умумий қиймати 1,06 млрд. АҚШ долл. 22 та инвестиция лойиҳалари устидан ишлар олиб борилмоқда.\nИнвестиция дастурига мувофиқ жорий йилнинг I-ярим йиллигида 3,6 млн. АҚШ доллар, II-ярим йиллигида 13,4 млн. АҚШ долл. миқдорида ўзлаштирилиш режалаштирилган.\nМанзилли рўйхатга киритилган лойиҳалар бўйича жорий йил якунига қадар 8,6 млн. АҚШ доллар қийматидаги инвестицияларни ўзлаштириш прогноз кўрсаткичи қуйидаги лойиҳалар ҳисобига бажарилиши кутилмоқда:\n1) «China-Uzbekistan Medicine Technical Park» МЧЖнинг “Доривор субстанцияларни синтез қилиш бўйича ўзбек-хитой тиббий технологик паркни ташкил этиш” лойиҳаси бўйича 6 млн. АҚШ доллар;\n2) Жаҳон банки ва Инновация вазирлигининг “Илм-фанни тижоратлаштириш” лойиҳаси бўйича 250 минг. АҚШ доллар;\n3) «Chirana Asia» МЧЖнинг “Юқори технологик тиббий ускуналарни ишлаб чиқаришни ташкил этиш” лойиҳаси бўйича 2,0 млн. АҚШ доллар;\n4) “Maya International Infrastructure” Компаниясининг “Шаҳар магистрал тизимларини таъмирлаш ишлари бўйича инновацион технологиясини трансфер қилиш” лойиҳаси бўйича 350 минг. АҚШ доллар.\nCOVID-19 коронавируси пандемияси шароитида хорижий компаниялар вакилларининг ташрифи учун транспорт коридорларининг ёпиқлиги мазкур лойиҳаларни амалга оширилиши муддатлари кечикишига олиб келди. Шунга қарамай, вазирлик томонидан хорижий ҳамкорлар билан 36 дан ортиқ телемулоқотлар ўтказилди ва лойиҳаларни амалга ошириш юзасидан аниқ чора-тадбирлар ва ҳамкорлик режалари белгилаб олинди.\nШу билан бирга вазирлик томонидан умумий миқдори 104 млн. АҚШ доллари миқдоридаги 5 та истиқболли лойиҳалар ишлаб чиқилмоқда.\nа) 66,5 млн. АҚШ доллари қийматидаги "Тошкент вилояти Пискент туманида алюминий идишлар ишлаб чиқаришни ташкил этиш" лойиҳаси.\nб) 20 млн. АҚШ доллари миқдоридаги "Ун, омухта ем фабрикалари, дон сақлаш тизимлари ва томчилатиб суғориш тизимлари ишлаб чиқаришни ташкил этиш" лойиҳаси.\nв) 5,9 млн. АҚШ долларига тенг "Бир марталик биоэрувчи идиш ишлаб чиқаришни ташкил этиш" лойиҳаси.\nг) 2 млн. АҚШ доллари миқдоридаги "Инновацион технологиялари асосида ярим пакана ёнғоқларни етиштириш" лойиҳаси. "KJ-AGRO-WALNUT" МЧЖ ҚК ташкил этилган бўлиб, фаолиятини Самарқанд вилоятининг Жомбой туманида амалга оширмоқда. Корея Республикасидан келтирилган кўчатлар ажратилган ер майдонига экилди.\nЖорий йилнинг 12 март ва 4 май кунлари Жаҳон банкининг Ўзбекистондаги ваколатхонаси томонидан Корея Яшил ривожланиш Траст фонди (KGGTF) вакиллари билан музокаралар ўтказилди. Унда Ўзбекистонда циркуляр иқтисодиётга техник ёрдам лойиҳасини амалга ошириш бўйича илгари тақдим этилган таклифлар қабул қилинди.\n11. Ҳудудлар фан ва инновация фаолиятини ривожлантиришнинг замонавий инфратузилмасини шакллантириш:\nҲудудларда янги инновацион инфратузилма объектлари (Сирдарё, Андижон, Фарғона ва б.) ташкил қилинди. Хусусан,\n1) Ўзбекистон Республикаси Вазирлар Маҳкамасининг 884-сон қарорига асосан Андижон тажриба-кўргазма майдони ташкил этилмоқда. Марказ қурилиш-таъмирлаш ишларига 8,86 млрд. сўм маблағ ажратилди. 8 гектар тажриба участкасига 10 хил турдаги доривор ўсимликлар (амарант, киноа, стевия, павлония, растропша, хельба ва ҳ.к.) экиш ишлари амалга оширилди.\n2) Ўзбекистон Республикаси Вазирлар Маҳкамасининг 545-сон қарори асосида Сирдарё вилоятида Бизнес-акселератор ўқув-амалий маркази ташкил этилмоқда. Бизнес-акселератор бино ва иншоотларини қурилиш-таъмирлаш ишларига жами 6,81 млрд. сўм ажратилди.\n3) “Яшнобод” инновацион технопарки дирекцияси” ДУКга маъмурий биносининг қурилиш-таъмирлаш ишларига 2,25 млрд. сўм ажратилди;\n4) Халқаро молекуляр аллергология марказига Мўйноқ туманида телемедицинага асосланган инновацион клиника ташкил қилиш ва уни замонавий инновацион технологиялар билан таъминлаш харажатларига 600,9 млн. сўм йўналтирилди;\n6) Сирдарё туманида Сабзавот ва полиз экинлари илмий уруғчилик станциясининг моддий-техника базасини мустаҳкамлашга 1,17 млрд. сўм;\n7) “Ақлли мактаб” дастурий таъминотини Фарғона шаҳридаги 10 та мактабда жорий этиш харажатларига 411,9 млн. сўм.\nҚашқадарё вилоятининг Шаҳрисабз шаҳрида Ўзбекистон қуёнчилик хўжаликлари ассоциацияси, “Ибра Крол” МЧЖ билан биргаликда умумий қиймати 39,0 млн. евро бўлган “Қуёнчилик кластери” лойиҳаси амалга оширилмоқда. Европадан келтирилган зотли қуёнларни касаначилик асосида иш ўринлари ташкил этиш учун Шаҳрисабз, Яккабоғ, Чироқчи ва Китоб туманлари аҳолисига тарқатиш режаси ишлаб чиқилмоқда. “Agrofeed” (Венгрия) компанияси билан ҳамкорликда қуёнлар учун маҳаллий хомашёдан тайёрланадиган тўйимли озуқанинг рецептлари ишлаб чиқилди. Бу рецептлар асосида жорий йилнинг 4-чорагида Тошкент вилояти Чиноз туманида озуқа ишлаб чиқарилиши режалаштирилган.\nТошкент вилояти Пискент туманини инновацион ривожлантириш тадбирлари доирасида Ангрен ва Янги Ангрен Иссиқлик электр станциясининг ишланган кўмир кукуни чиқиндиларидан янги инновацион қурилиш материалларини ишлаб чиқаришини ташкил қилиш бўйича танлов эълон қилинди. Унда «Строй Карат» МЧЖ (Тошкент вилояти) корхонаси қиймати 2,5 млрд сўмлик лойиҳа билан ғолиб бўлди.\nБугунги кунда Пискент туманидаги ишлаб чиқариш объектларини таъмирлаш ишлари олиб борилмоқда ва Россиядан 400 млн. сўмлик ускуналар олиб келинди. Қўшимча ускуналар учун Хитой компаниясининг Ўзбекистондаги филиали “Шоу Гуан” МЧЖга 1,4 млрд. сўм ва Россия компанияларининг Ўзбекистондаги шўбъа корхонаси “Алтай строймаш” МЧЖга 600 млн.сўм ўтказиб берилган.\n“Geo Beton Invest” МЧЖ билан ҳамкорликда умумий қиймати 35 млн евро бўлган “Ирригация объектларини қуриш ва модернизация қилишда инновацион технологияни жорий этиш” лойиҳаси Фарғона вилояти Бағдод туманида амалга оширишга келишилди. Туман ҳокимлиги ва "GEO BETON BAGDAD" МЧЖ ўртасида 2020 йил 8 июнда Инвестиция келишуви имзоланди, унга кўра, хорижий корхонага ишлаб чиқаришни ташкил этиш учун 4,5 гектар ер майдони ажратиб берилди.\n“Чарм тўп келажаги” МЧЖ (Фарғона шаҳри) билан ҳамкорликда вилоятда аҳолини иш билан таъминлаш ва камбағалликни камайтириш мақсадида аҳоли хонадонларида замонавий хусусиятларга эга чарм тўп ишлаб чиқаришни йўлга қўйиш лойиҳаси тайёрланмоқда.\nХоразм вилоятида иссиқхонада экспортбоп қовун етиштириш ишлари олиб борилмоқда. Урганч туман ҳокимининг 2020 йил 26 майдаги 1453-қ – сонли қарорига асосан «SANOAT QURILIS YUKSALISH BUILDING» МЧЖга 4,5 гектар ва 1454-қ – сонли қарори билан «ZAMIR ULKAN BINO QURILISH» МЧЖга 2,5 гектар (жами 7 гектар) ер майдонлари ажратилган. Корхоналар томонидан кредит ҳужжатлари тайёрланган.\nМуйноқ туманида “Jasmine GOLD GROUP” МЧЖ ва “BINZHOU CITY SHENGYING AQUATIC PRODUCTS CO., LTD” (Хитой) компаниялари билан биргаликда умумий қиймати 2,0 млн. доллар бўлган артемия асосида балиқчилик учун озуқа ишлаб чиқиш ва экспорт қилиш инновацион лойиҳаси амалга оширилмоқда. Бугунги кунда лойиҳага 1,2 млн. АҚШ доллари бевосита инвестиция жалб қилинган.\nИнновацион ривожланиш вазирлиги ва «Аральская артемия» қўшма корхонаси ўртасида табиий ва сунъий сув ҳафзаларида сувли организмлар (планктон, балиқ ва қисқичбақасимонлар)ни инновацион кўпайтириш ва етиштириш соҳасида 2020 йид 8 июнда Ҳамкорлик Меморандуми имзоланди. Унга кўра, балиқчиикни ривожлантиришнинг илмий-амалий тадбирларидан ташқари инновацион ва амалий лойиҳаларни ҳамкорликда молиялаштириш режалаштирилган.\nҲудудларда янги инновацион лойиҳалар жорий қилинди;\n“TexnoBus” технологик мобил таълим платформаси ҳисобланиб, чекка ҳудудларда яшовчи ёшларнинг замонавий таълим йўналишларида билим олишлари учун мўлжалланган. “TexnoBus” таълим платформаси вазирлик томонидан республиканинг ҳар бир ҳудудида босқичма-босқич ташкил этилаётган Ёшлар технопаркининг асосини ташкил этиши ва унда фаолият олиб борувчи иқтидорли ёшлар жамоасини шакллантириш мақсадида ишлаб чиқилди.\nЁшлар академияси фаолияти Фарғона вилоятидан робототехника соҳасига қизиқиши бўлган 3 нафар ёшлар Ёшлар академияси фаолиятига жалб этилди. Уларга икки ҳафталик маҳорат дарслари ўтиб берилди. Шунингдек, Фарғона вилоятида ташкил этилган Ёшлар инновация марказида робототехника, мехатроника, дастурлаш ва 3D моделлаш йўналишлари бўйича ҳудуддаги ёшларга таълим бериш йўлга қўйилди.\nЁшлар инновация марказида Ўзбекистон Республикаси Президентининг Фарғона вилоятига ташрифига тайёргарлик кўриш доирасида ғоялар ва лойиҳалар банки ташкил этилди (30 та стартап ғоя), шундан 5 та стартап лойиҳа молиялаштириш учун саралаб олинди.\n12. Фанлар академияси ва илмий ташкилотлари билан амалга оширилган ишлар\nФанлар академиясининг 15 та илмий ташкилотларининг умумий қиймати 117 млрд. сўмлик 80 дан ортиқ илмий ишланмалари тижоратлаштирилмоқда.\nФанлар академияси буюртмасига мувофиқ Материалшунослик, Иммунология ва инсон геномикаси ва Биорганик кимё институтлари учун 11 тур илмий лаборатория жиҳозлари бўйича 1340,78 минг АҚШ долл. шартномалар тузилди.\nБундан ташқари, Фанлар академияси Ион плазма ва лазер технологиялар, Ядро физикаси, Астрономия, Кимё ва физика полимерлари, Биорганик кимё институти, Материалшунослик (савдо бўлиб ўтмаган жиҳозлари бўйича) Хоразм Маъмун академияси, Сейсмология, Умумий ва ноорганик кимё, Зоология институтларига 143 турдаги 3894,46 минг АҚШ долл. илмий лаборатория жиҳозлари харид қилиш ишлари амалга оширилмоқда.\nШунингдек, Фанлар академияси буюртмаси бўйича тасарруфидаги тегишли муассасалари учун энг мақбул таклифларни танлаш асосида 1 613,5 минг АҚШ долл. илмий лаборатория жиҳозлари харидларини амалга ошириш мақсадида Давлат харидларининг махсус ахборот порталига эълон жойлаштирилади.\n“ProofReading Services” порталига жами 451 та мақола келиб тушди. Ушбу мақолалардан порталда келтирилган техник талабларга мос келувчи 49 та мақола саралаб олинди. Саралаб олинган мақолалар Springer Nature компанияси мутахассислари томонидан қабул қилиниб, тегишли журнал талабларига мувофиқ таҳрир қилинди. Таҳрирланган мақолалар ва тегишли сертификат мақола муаллифларига юборилди. Ҳозирги кунда 3 та мақола ҳорижий журналларда чоп этилди.\nИлмий ташкилотлар ходимлари учун хорижий грант дастурларига талабномаларни тайёрлаш бўйича ўқув дастури ишлаб чиқилди. 30-31 январда Биринчи семинар чет эллик эксперт – С.Макаров жалб этилган ҳолда ўтказилиб, унда 100 дан ортиқ илмий ташкилотлар ходимлари иштирок этди. Мазкур семинар натижасида бугунга қадар 70 та хорижий грант дастурлари топилди, уларга кўра 65 та илмий ташкилотлар томонидан 140 га яқин талабномалар тайёрланди.\nБундан ташқари, халқаро илмий нашриёт John Wiley & Sons, Inc. ўртасида учрашув ташкил этилди. Илмий ташкилотлар учун жорий йилнинг сентябрь ойидан бошлаб Wiley ахборот ресурсларига синов муддатли уланишни таъминлаш тўғрисида келишувларга эришилди.\n13. Олий ва ўрта махсус таълим вазирлиги билан ҳамкорликда амалга оширилган ишлар\nЎзбекистон Республикаси Вазирлар Маҳкамасининг 2020 йил 7 февралдаги 56-ф-сонли фармойишига асосан илк маротаба республиканинг ҳар бир ҳудудида ҳудуднинг илмий ва инновацион салоҳиятини ривожлантиришга қаратилган республика миқёсидаги анжуманларни ташкил этиш амалиёти жорий этилди. Жорий йилнинг январь-февраль ойларида Бухоро ва Самарқанд вилоятларида илмий-анжуман ташкил этилди.\n6 та ОТМ (Қорақалпоқ тиббиёт институти, Наманган муҳандислик-технология институти, Самарқанд давлат университетининг Денов тадбиркорлик ва педагогика институти, Тошкент давлат иқтисодиёт университети, Тошкент кимё технология институти, Фарғона политехника институти)ларга илмий ишлар ва инновациялар буйича проректор ўрнатилган тартибда лавозимга тайинланди.\n2020 йил 25 мартда Инновацион ривожланиш вазирлиги, Олий ва ўрта махсус таълим вазирлиги ҳамда Фанлар академияси ҳамкорлигида Докторантларнинг илмий раҳбар ва маслаҳатчиларини хорижий етакчи университетлар ва илмий марказлардан тайинлаш амалиётини кенгайтириш чора-тадбирлар Режаси ишлаб чиқилди.\nИнновацион ривожланиш вазирлиги, Олий ва ўрта махсус таълим вазирлиги, Фанлар академияси, Соғлиқни сақлаш вазирлиги ва Халқ таълими вазирлиги "Ўзбекистон Республикаси олий таълим ва илмий-тадқиқот муассасалари кесимида таянч докторантура ва докторантура самарадорлигини оширишнинг 2020-2023 йилларга мўлжалланган чора-тадбирлар дастурини тасдиқлаш тўғрисида" 2020 йил 3 апрелдаги 6-сонли қўшма-қарори қабул қилинди.\nСурхондарё вилояти олий таълим муассасаларининг 2021 йил учун мақсадли докторантурага жами 63 та квотага эҳтиёжи, шунингдек, 78 нафар стажёр-тадқиқотчиликка, 114 нафар таянч докторантурага, 40 нафар докторантурага эҳтиёжи мавжудлиги аниқланди.\nЁзги таътил даврида замонавий усулларни ўзлаштириш мақсадида биринчи уч йилллик бакалавр-талабалар учун ИТМнинг барча йўналишлари бўйича тематик мактаб-семинарлар ўтказилади.\nОлий ўрта махсус таълим вазирлиги томонидан 2021 йил учун илмий даражали кадрларни тайёрлашга бўлган эҳтиёж юборилди. Унга кўра Олий таълим вазирлигидан жами 2172 нафар ўринга докторантурага қабул квота ажратишга таклиф келиб тушган.\nМолия вазирлиги томонидан келган квота бўйича таклифлар асосида Олий таълим вазирлиги тасарруфида таълим муассасалари ва илмий ташкилотларга 2021 йил учун илмий даражали кадрларни тайёрлашга жами 1 015 нафар ўринга қабул квотаси тақсимланди.\nОлий таълим муассасаларининг илмий ишлар ва инновациялар бўйича проректорларнинг ҳисоботларини қабул қилиш тартиби, фаолиятини мувофиқлаштириш, уларга илмий-инновацион ишланмаларни жорий этиш ва тижоратлаштиришга услубий ёрдам кўрсатиш ҳамда улар фаолиятини натижадорлигини баҳолаб боришнинг iprorektor.uz автоматик тизими ишлаб чиқилди ҳамда жорий йил 1 октябрь санасидан тест режимида ишлай бошлади.\nВазирлик томонидан илм-фан ва таълим соҳасидаги давлат ташкилотлари раҳбарлари учун бугунги кунга қадар 12 та семинар-тренинглар ташкил этилди.\n14. Илмий даражали кадрларни тайёрлаш бўйича ишлар тўғрисида\nРеспублика миқёсида барча ихтисосликлар бўйича таянч докторантура ва докторантурага давлат бюджети ҳисобидан қабул квоталари сони 10 фоизга оширилди. Натижада, 2019 йил жами докторантурага қабул қилинганлар сони 1119 нафарни ташкил этган бўлса, 2020 йилда бу кўрсаткич 1546 нафарга етказилди.\nТасарруфида таълим муассасалари ва илмий ташкилотлар мавжуд бўлган вазирлик ва идоралардан 2021 йил учун олий ўқув юртидан кейинги таълимга бўлган эҳтиёж аниқланди.\nБундан ташқари, http://phd.mininnovation.uz cайти ишга туширилган бўлиб, унга 36 та вазирлик ва идоралар, улар тасарруфида бўлган илмий даражали кадрлар тайёрлаш институтлари мавжуд 163 та ОТМ ва илмий ташкилотлар маълумотларни жойлаштирди. Айни пайтда ушбу сайтда 117 нафар докторантурада, 1443 нафар таянч докторантурада таҳсил олаётган ва 2162 нафар мустақил изланувчилик институтида ўқиётган изланувчилар бўйича маълумотлар базаси жамланди.\nДастурда ишлашни ўргатиш мақсадида вазирлик ходимлари томонидан 3 маротаба семинар-тренинг ўтказилди, 2 та йўриқнома ишлаб чиқилди, 2 та видео йўриқнома яратилди ва вазирликлар, идоралар, ОТМ ва илмий ташкилотларга тақдим қилинди.\nБундан ташқари, тасарруфида ОТМ ва илмий ташкилотлари мавжуд бўлган вазирлик ва идоралардан 2021 йил учун жами 3728 нафар талабгорга қабул квоталари бўйича буюртмалар шакллантирилган бўлиб, шундан, таянч докторантурага 2968 нафар, докторантурага 563 нафар, мақсадли таянч докторантурага 175 нафар ҳамда мақсадли докторантурага 22 нафарни ташкил этади.\n2021 йил учун республика бўйича жами 1 800 нафар докторантурага қабул квоталари учун ўрин ажратилди, бу ўтган йилга нисбатан 1,2 бараварга кўп (2020 йилда 1 546 нафар докторантурага қабул квотаси ажратилган). Шундан, таянч докторантурага 1 555 нафар, докторантурага 141 нафар ўрин ажратилди.\nШуни таъкидлаш лозимки, бу йилда биринчи марта 2021 йил учун мақсадли докторантурага 104 нафар изланувчига қабул квотаси бўйича жой ажратилди. Шундан, мақсадли таянч докторантурага 102 нафар, мақсадли докторантурага 2 нафар ўрин ажратилди.\n15.Илмий фаолиятга оид давлат дастурлари доирасида бажарилаётган илмий лойиҳалар ва уларнинг натижадорлиги\nА. Бажарилаётган лойиҳалар.\nИлмий фолиятга оид давлат дастурлари доирасида (2020 йил сентябрь ойида) умумий ҳажми 417,6 млрд. сўмлик 1307 та, шундан, 78,8 млрд. сўмлик 352 та фундаментал, 285,4 млрд. сўмлик 861 та амалий, 31,9 млрд. сўмлик 53 та инновацион, 21,5 млрд. сўмлик 41 та мақсадли ва хорижий (қўшма) лойиҳалар бажарилмоқда. Шу жумладан, 2019 йилдан буён янги тизим асосида 118.3 млрд. сўмлик 222 та лойиҳалар молиялаштирилган.\nБ. Эълон қилинган тематик мавзулар.\n2020 йилнинг 9 ойи мобайнида илмий фаолиятга оид давлат дастурлари доирасида эълон қилинадиган амалий ҳамда иннновацион лойиҳалар танлови учун вазирлик, идоралар, илмий-тадқиқот институтлари ва олий таълим муассасалари, илмий марказлардан жами 1453 та тематик мавзулар тақдим этилган. Келиб тушган таклифлардан умумий молиялаштириш қиймати 352,7 млрд. сўм бўлган жами 208 та тематик мавзулар лойиҳалар танловининг 18-32-турлари давомида эълон қилинди. Танлов доирасида жами 336 та илмий лойиҳа тақдим этилди.\nБугунги кунга қадар илмий фаолиятга оид давлат дастурлари доирасида эълон қилинган 27 та тур давомида 16 та фан йўналиши бўйича умумий қиймати 472,12 млрд сўм бўлган жами 324 та, ҳудудларни ижтимоий-иқтисодий ривожлантиришнинг долзарб муаммолари бўйича эса умумий қиймати 16,1 млрд сўм бўлган 20 та, умумий қиймати 488,22 млрд сўмлик 344 та амалий ҳамда инновацион лойиҳалар мавзулари эълон қилинди.\nҲозирги кунда бажарилиши 2019-2020 йилларга мўлжалланган молиялаштириш ҳажми 5,6 млрд. сўмга тенг бўлган 8 та махсус йўналишдаги илмий лойиҳалар устида тадқиқотлар амалга оширилмоқда.\nДавлат илмий техник дастурлари доирасида келиб тушган жами 1145 та ҳар бир тугалланган лойиҳанинг самарадорлиги таҳлил қилинди. "Илмий техник ахборотнинг ахборот-таҳлил тизимини ишлаб чиқиш" ишлари олиб борилмоқда.\nМарказ ўртасида комплекс хизмат кўрсатиш юзасидан тузилган 1-сонли шартномага асосан, 2017-2020 йилларда маҳҳаллий олимлар томонидан амалга оширилаётган илмий-тадқиқот лойиҳаларининг натижадорлигини ўрганиш, тижорий жиҳатдан жозибадор илмий ишланмаларни аниқлаш ва баҳолаш юзасидан хўжалик шартномаси бажарилмоқда. Бугунги кунга қадар 276 та тугалланган ва 611 та тугалланмаган илмий-тадқиқот лойиҳалари таҳлил қилинди.\nМарказ томонидан 109 та тижорий жозибадор лойиҳалар аниқланди, ишлаб чиқилган методология асосида Лойиҳа паспортлари ишлаб чиқилди ва Илмий ишланмалар ва технологияларни тижоратлаштириш ҳамда трансфер қилиш бошқармасига ва Инновацион ишланмаларни жорий этиш илмий амалий марказига “Ишланмалар банки”ни яратиш мақсадида ўрнатилган тартиб асосида топширилди.\nДавлат илмий-техника дастурлари доирасида 2017-2019 йилларда бажарилган лойиҳалар мониторинги натижаларига кўра 1542 та лойиҳа рўйхатга олинган. Давлат бюджети ҳисобидан молиялаштирилган илмий лойиҳаларнинг йиллик ҳисоботларининг ягона электрон маълумотлар базасини шакллантириш, 2017-2019 йиллар кесимидаги ҳисоботларни рақамлаштириш ишлари олиб борилди ва 1542 та лойиҳанинг 3100 та йиллик ҳисоботининг электрон шакллари йиғиб олинди ва ягона маълумотлар базасига жойлаштирилди.\n16. Юқори турувчи ташкилотлар, вазирлик ва идоралар келиб тушган ҳужжатлар ижро ҳолати\n2020 йилнинг 9 ойи давомида вазирликда Президент Администрациясининг 259 та, Вазирлар Маҳкамасининг 658 та, Олий Мажлис палаталарининг 70 та, “ХДФУ” грифи остида 179 та топшириқ ва ҳужжатлари, вазирлик ва идораларнинг 5 978 та таклиф ва мурожаат хатлари рўйхатдан ўтказилди. Президент Администрациясининг 261 та ва Вазирлар Маҳкамасининг 641 та топшириғи назоратга олиниб, бажарилиши таъминланди.\nҲужжатларда белгиланган тегишли топшириқлар ижросини таъминлаш, вазирлик ва идораларнинг хатларига жавоб бериш ва жисмоний ҳамда юридик шахсларнинг мурожаатларини қаноатлантириш мақсадида вазирлик томонидан жами 2 795 та (шундан, 70 таси “хдфу” грифли) хатлар чиқарилди. Вазирлик Ҳайъатининг 16 та йиғилиши ўтказилди.\nРеспублика ҳудудларида илм-фан намоёндалари, олимлар, тадқиқотчилар ва ёшлар билан сайёр учрашувлар ўтказилиб, уларда кўтарилган бир қатор масалалар вазирлик томонидан ижобий ҳал этилмоқда.\nЖумладан, Сирдарё, Андижон, Хоразм ва Сурхондарё вилоятларида ўтказилган сайёр учрашувлар давомида 100 га яқин мурожаатлар келиб тушди ва шундан, 43 та мурожаат ижобий ҳал этилди. Хусусан, Сирдарё вилоятида – 15 та, Андижон вилоятидаги - 23 та, Хоразм вилоятида – 5 та мурожаатларга ижобий ечим топилган.\nЖисмоний ва юридик шахслардан жами 737 та мурожаат келиб тушди. Мазкур мурожаатлардан 180 таси Президент Виртуал қабулхонаси орқали, 557 таси тўғридан тўғри вазирликка келиб тушган. Келиб тушган 737 та мурожаатдан 678 таси вазирлик аппаратида кўриб чиқилган, 59 таси тааллуқлилиги бўйича бошқа ташкилотга юборилган, 16 таси кўриб чиқилмоқда. Вазирликда кўриб чиқилган 678 та мурожаатдан 280 таси қаноатлантирилган, 382 таси бўйича тушунтириш берилган.\n17. Вазирлик фаолиятини оммавий ахборот воситаларида ёритилиши\n“Илм-фан ва инновацион ривожланиш” ҳамда “ХXI аср технологиялари” журналларининг бўйича жорий йилда “Инновация нашриёти” деб номланган телеграм канали ташкил этилди. Шу кунга қадар унда 400 та соҳага оид мақола ва янгиликлар мазкур телеграм каналга жойлаштирилди.\n"Илм-фан ва инновацион ривожланиш" илмий журналининг 1-чи ва 2-чи сонлари ҳар бири 500 нусхадан нашрдан чиқди, уларда 49 та илмий мақолалар чоп этилди. Учинчи сони нашрга тайёрланди. Унда 20 та мақолалар чоп этилиши режалаштирилган.\nШунингдек, “ХXI аср технологиялари” журнали электрон шаклга ўтказилиб, унинг телеграм канали яратилди. Унда бугунги кунгача 492 та юртимиз ва жаҳонда яратилаётган инновациялар, Нобель мукофоти совриндорлари, дунёга машҳур брэндларнинг яратилиши ҳақида мақолалар берилди.\n“Инновацион ривожланиш нашриёт-матбаа уйи” корхонаси томонидан ўтган олти ой давомида бўйича 110 ортиқ илмий адабиётлар жумладан, дарслик, ўқув қўлланмалар ва монографиялар нашр қилинди. 920 млн. сўмдан ортиқ хизматлар кўрсатилди.


Туризм университетида дарс жараёнлари фақат инглиз тилида олиб борилади - zarnews.uz\nБугун олий ўқув юртларига 1-курсга қабул қилинган талабалар учун танишув-таништирув дарслари бўлиб ўтди.\n12 октябрдан 17 октябргача давом этадиган ўқишда дарслар анъанавий шаклда олиб борилмоқда. Бунинг учун олий ўқув юртларида алоҳида тайёргарлик кўрилган.\nЖумладан, “Ипак йўли” туризм халқаро университетида танишув ҳафталиги “Келажак сари илдам қадамлар” мавзусидаги тадбирлар билан бошланди. Ҳафталик доирасида ўтказилган “Университетга хуш келибсиз!” (“Welcome to the University!”) номли тадбир давомида талабаларга мазкур олий ўқув юрти фаолияти ҳамда уларга таълим берадиган профессор-ўқитувчилар яқиндан таништирилди.\n- Олий ўқув юртимизга 2020-2021 ўқув йили учун 500 дан зиёд ёшлар талабаликка қабул қилинди, - дейди университет биринчи проректори Жўлибой Элтазаров. – Улар орасида ўзбекистонлик талабалардан ташқари Россия, Туркманистон, Тожикистон ва Қозоғистон каби давлатлардан ҳам ёшлар бор. Бу ерда улар 12 таълим йўналиши бўйича таҳсил олади. Талабаларга дарс берадиган профессор-ўқитувчиларнинг ҳам кўпчилиги дунёнинг нуфузли олий ўқув юртларидан таклиф қилинган. Шунингдек, хорижий давлатларда туризм йўналишидаги университетларда фаолият олиб бораётган ўзбекистонлик ёш мутахассисларни 10 миллион сўмдан кам бўлмаган маош билан таъминлаш шарти билан ишга жалб қилдик.\n- Мазкур халқаро университет талабаси бўлганимдан хурсандман, - дейди андижонлик Гулноза Эсонова. – Таълим муассасаси билан танишар эканман, бу ерда дарслар инглиз тилида олиб борилишини эшитиб, ўзимни хорижнинг нуфузли университетларидан бирининг талабасидек ҳис қилдим. Келгусида бизга яратиб берилаётган имкониятлардан фойдаланиб, қўшдиплом таълим дастури асосида ўқишимни Хитойдаги туризм университетида давом эттирмоқчиман.


Перес футболчиларни ёзгача жамоадан кетишини таъқиқлаб қўйди » Скачать музыку бесплатно новинки музыки 2016-2017\nПерес футболчиларни ёзгача жамоадан кетишини таъқиқлаб қўйди\nКомментариев: 0 Просмотров: 217 Дата: 29-01-2016, 01:31 Хабарингиз бор, ФИФА Мадриднинг “Реал” ва “Атлетико” каби клубларига бир йил футболчи сотиб олишни тақиқлаб қўйди. Шу боис, “қироллик клуби” президенти футболчиларни ёзгача жамоадан кетишини таъқиқлаб қўйди. Бу ҳақда Sport.es портали маълум қилмоқда.Манбанинг хабар беришича, “Реал” ФИФАнинг қарорини ўзгартиришини кутмоқда. Лекин ҳар эҳтимолга қарши жамоа футболчини қишки трансферлар мавсумида бошқа клубга ўтмасликни буюрган. Бу билан Флорентино Перес “қироллик клуби”нинг ҳам асосий ҳам ёшлар жамоаси таркибига шундай кўрсатма берган. - деб хабар бермоқда Stadion.uz нашри.


ФОТО. “Трабзонспор” – “Бешиктош” ўйини қолдирилди » Скачать музыку бесплатно новинки музыки 2016-2017\nФОТО. “Трабзонспор” – “Бешиктош” ўйини қолдирилди\nКомментариев: 0 Просмотров: 220 Дата: 25-01-2016, 14:10 Туркия чемпионатининг 19-туридан ўрин олган “Трабзонспор” ва “Бешиктош” жамоалари ўртасидаги учрашув қалин қор ёққанлиги сабабли бошқа муддатга кўчирилди. Трабзон шаҳридаги “Хусайн Авни Акер” стадиони қалин қорга қопланди. Ўйин маҳаллий вақт билан 20:00да бошланиши керак эди. Лекин бош ҳакам бундай об-ҳаво шароитида футбол ўйнаб бўлмайди, деган қарорга келди. Туркия футбол федерацияси тез орада ушбу ўйиннинг янги муддатини эълон қилади. - деб хабар бермоқда Stadion.uz нашри.


Аҳоли томорқа хўжаликларида помидор етиштириш бўйича тавсиялар - Ўзбекистон Республикаси Қишлоқ хўжалиги вазирлиги\nАҳоли томорқа хўжаликларида помидор етиштириш бўйича тавсиялар\nЭкиш учун тавсия этиладиган навлар: эртапишар Дўстлик, Сахий, Шафақ, Севара, ўрта-эртапишар Тошкент тонги, ўртапишар ТМК-22, Ўзбекистон–178, Сурхон–142, Баҳодир, Шарқ юлдузи, Ситора, Истиқлол–10, Авиценна, кечпишар Намуна–70, Дони 2000.\nКўчат танлаш. Помидор кўчатлари 40–45 кунлик, пояси ва илдизлари дуркун ривожланган, барглари тўқ яшил тусда, соғлом бўлиши лозим.\nЕр тайёрлаш. Помидор экиш режалаштирилган ерларни тайёрлаш ишлари куз ойларидан бошланиб, ҳосилдан бўшаган майдондаги йирик ўсимликлар қолдиқларидан тазаланиб, маҳаллий ўғит сочиб чиқилади. Берилиши лозим бўлган маданий ўғитлар миқдорини бир қисми қўлда сочиб чиқилиб, кейин майдон 28–30 см чуқурликда юмшатилади. Экишга тайёрлашни кейинги тадбирлари экишдан олдин бажарилиб, майдонлар 14–16 см чуқурликда юмшатилади. Йирик кесаклар хаскаш ёрдамида майдаланиб бир йўла ер текислаб олинади ва 70 ёки 90 см см қатор оралиғида экиш эгатлари тортиб чиқилади.\nЭкиш муддати ва схемаси. Жанубий вилоятларда эртаги навлар мартнинг III ўн кунлигида, ўрта ва кечпишар навлар апрелнинг I–II ўн кунлигида; марказий минтақада жойлашган вилоятларда эртапишар навлар апрелнинг I ўн кунлигида, ўрта ва кечпишарлари апрелнинг II–III ўн кунлигида ҳамда майнинг I–II ўн кунлигида, уруғ билан очиқ майдонга апрелнинг I ўн кунлигида; шимолий минтақаларда эртапишар навлар апрелнинг II ўн кунлигида, ўрта ва кечпишарлари апрелнинг III ўн кунлигида, майнинг I ўн кунлигида ва уруғ билан очиқ майдонга апрелнинг II ўн кунлигида экилади.\nПомидорнинг эртапишар ва ўртапишар навлари у қадар нишаб бўлмаган далаларда 70×25 см, текис майдонларда 90×25 см, узун палакли навлар 90×40 см схемада экилади. Экилгандан кейин кўчатларни албатта суғориш зарур. 1 сотих майдонга экиш схемасига қараб 280–570 та кўчат сарфланади.\nПарваришлаш. Ўсимликларга биринчи ишлов бериш кўчатлар тутиб олгач, яъни экилгач 10–12 кундан кейин бошланади. Бунда эгат ичи, пушта ва қатордаги кўчатлар орасининг тупроғи юмшатилади. Биринчи парваришлашдан 12–15 кун ўтгач, иккинчи сув берилади. Тупроқ етилгандан сўнг яна бир бор чопиқ қилинади. Бунда ер бегона ўтлардан тозаланади, юмшатилади, тупроқ помидор кўчатининг атрофига босилади. Помидор ўсимлиги яхши ривожланиб, мўл ҳосил бериши учун унинг илдизи жойлашган қатлам ҳаво билан таъминланган бўлиши керак. Бунинг учун сув эгат оралатиб қўйилгани маъқул.\nЎғитлаш. Помидор етиштиришда тук ҳолда 1 сотих майдонга 7,6 кг сульфат аммоний, 2,6 кг аммофос, 1,6 кг калий хлор ўғитлари берилади. Помидор сувга талабчан ўсимлик бўлиб, сизот суви чуқур жойлашган ерларда ўсув даври мобайнида суғоришда ҳар гал 1 сотихга 5–6 м3 ҳисобидан 18–20, сизот суви юза ўтлоқ ва ўтлоқи-ботқоқ тупроқли ерларда 12–15 марта суғорилади. Сизот суви чуқур жойлашган ерларда ҳосил етилгунча ҳар 8–12 кунда, ҳосил ёппасига пишганда эса 5–7 кунда суғорилади. Куз бошлангандан кейин экин камроқ суғорилади. Помидор қийғос пишганда ёрилиб кетмаслиги учун навбатдаги ҳосил териб олингандан кейин сув берилади.\nКасаллик ва зараркунандаларга қарши курашиш. Агротехник тадбирлар алмашлаб экишни қўллаш, ўсимлик қолдиқларини йўқотиш, бегона ўтлар ва зараркунандаларга қарши курашиш; вирус касаллигига чидамли помидор навларини экишдан иборат. Уруғни экишга тайёрлашда мажбурий тадбирлардан бири уларни вирусли ва бактериал касалликлардан холи қилишдир. Уруғ экишдан олдин вирус касалликларига қарши 48 соат довомида 50–52 оС ва 24 соат 80 оС қиздирилади, кейин 3 минут 5 фоизли шўр сувда сараланади.\nИнфекция ва касаллик қўзғатувчиларни йўқотиш учун экишдан 5–15 кун олдин уруғларни фунгидцидлар (34% Витавакснинг 2 фоизли, 60,7% Превикурнинг 1,5 фоизли эритмаси) билан дорилаб экиш тавсия этилади. Иссиқхоналарда оққанотни тарқалишига йўл қўймаслик, алмашлаб экишни қўллаш, ерни чуқур ҳайдаш ва бошқа технологик чораларни ўз вақтида қўллаш зарур.\nПомидорда асосий зараркунандаларидан шира, оққанот, трипс, занг канага қарши 10 сотихга Талстар 10% эм.к. (30–40 мл), Конфидор 20% эм.к. (25–30 мл), Моспилан 20% н.кук. (25–30 г) ва ғўза тунламга Аваунт 15% эм.к. (40 мл), Тайшин с.д.г. (10–12 г) препаратлари қўлланилади.\nКасалликлардан меваларнинг учидан чириши, бактериал қора доғ, фитофтороза, ун шудринг, фузариоз ва вертициллиоз сўлиш, мозаика, столбур учрайди. Ун шудрингга қарши Байлетон 25% н.кук. (100–200 г), фитофтороз, альтернариозга Превикур 72,2% с.э.к. (150 мл) ёки Курзат Р н.кук. (200–250 г), Рирдомил голд 68% с.д.г. (200–250 г) ёки 1 фоизли Бордо суюқлигини қўллаш мумкин. 60–70 литр сувда тайёрланган аралашма ишлатилади. Бу кимёвий препаратларни сабзавоткор мутахассислар билан маслаҳатлашиб қўллаш зарур.


Дастлабки ўйин, 11 февраль, соат 23:59\n35.Педро Херард (Д)\n90+4' Ўйин якунланди. "Барселона" - "Вильярреал" - 3:1. Каталонияликлар жавоб ўйини олдида 2та тўп фарқи билан устунликка эга бўлиб олишди. Жавоб ўйини 3 ҳафтадан сўнг, 5 март куни ўтказилади\n90+3' Мессининг узатмасига Альба етиб бора олмади\n90+1' Вууууууҳ, Суарееесссс! Луис майдон марказида тўпни эгаллади ва марказдаги айлана ичида дарвоза томон зарба берди! Даврзабон олдинга чиқиб кетганди, бироқ зарба бироз ноаниқ бўлди!\n89' Мессининг узатмасидан кейин Неймар жарима майдончаси ичида офсайдда қолди\n86' Луис Суарес сариқ карточка олди. Ҳакам кескин эътироз билдиргани учун\n84' Меҳмонларнинг ҳужуми пайтида Тер Штеген тўпни эгаллаб олди\n84' Мессининг узатмасидан кейин Суарес тўпни эгаллади ва чап қанотга ўтиб, дарвозабон майдончаси яқинига юқоридан пас берди. Неймар узатмани дарвозага йўллай олмади\n82' Месси ўнг томондан олдинга ўтди, аммо жарима майдончасига кириш чоғида тўпни ҳимоячига олдирди\n81' Вууууҳ! Вильярреал" яхши қарши ҳужум ташкил қилди. Вьеттонинг узатмасидан кейин Гомес 16 метрлардан дарвоза томон зарба берди. Матьё ўзини тўп йўлига ташлади ва тўп унга тегиб қайтди.\n79' Эҳҳҳҳ, Жованни! Бурчакдан етказилган тўпга чиқишда Тер Штеген хатога йўл қўйди. Дос Сантос яқин масофадан бош билан зарба берди, аммо тўпни дарвозага жойлай олмади\n79' Жованни дос Сантос чап қанотдан жарима майдончасига кираётганида Пике "подкат" орқали тўпни майдон ташқарисига чиқариб юборди. БУрчак зарбаси\n74' "Вильярреал"да ўзгариш: Денис Черишев ўрнига Мойес Гомес тушди\n71' "Барселона" футболчиси Ракитичнинг олис масофадан йўллаган зарбасини Асенхо қайтарди. Бурчакдан узатилган тўпни ҳам посбон мушти билан уриб юборди.\n71' Пенальтини Неймар тепишга қарор қилди. Унинг зарбасини дарвозабон қайтарди! Ҳисоб ўзгармади!\n70' ПЕНАЛЬТИ! "Вильярреал" дарвозасига! Иньеста ҳаводан жарима майдончасига узатиб берди. Суарес бош билан Мессига пас берди. Лионель ҳимоячини алдамоқчи бўлганида тўп ҳимоячининг қўлига тегди\n68' "Барса"да ўзгариш: Рафиньч ўрнига Ракитич туширилмоқда\n66' Томас Пинья огоҳлантирилди. Неймарнинг оёғига тепгани учун\n64' ГООООООЛ! Жерар Пике, 3:1! Месси бурчакдан тўпни ҳаволатиб етказиб берди. Пике бош билан дарвозани ишғол қилди!\n59' Меҳмонлар ҳимояланишмоқда. Ҳозирча қайд этилаётган ҳисобни уларни маълум маънода қаноатлантириши ҳам мумкин\n56' Алвес ҳаводан етказган тўпга Суарес дарвозагача 12 метрлардан бош билан зарба йўллади. Тўп дарвоза устидан ўтиб кетди\n54' Маскерано олис масофадан йўллаган зарбасини Асенхо эгаллаб олди\n53' "Барса" бир дақиқа ичида яна ҳисобда олдинга чиқиб олди. Аммо сафарда урилган гол "Вильярреал" маълум устунлик бериши аниқ. Шу боис мезбонлар ҳисобни янада йириклаштиришга ҳаракат қилишига шубҳа йўқ\n49' ГОООООЛ! Андреес Иньестаааа! "Барса"нинг тика-такалари бу сафар фойда келтирди. Суарес чап қанотдан жарима майдончаси ичида тўпни қабул қилди ва Иньестага узатди. Андрес тўпни яна Луисга қайтараётганида тўп ҳимоячидан Иньестанинг ўзига келди. Андрес зарба билан дарвозани ишғол қилди! 2:1!\n48' ГООООЛ! Трегерос, 1:1! Бурчакдан етказилган тўпни "Вильярреал" футболчиси дарвозага жойлади! Ҳисоб тенглашди!\n47' "Вильярреал" бурчак тўпини кетма-кет иккинчи марта ўйинга киритади.\n' Биринчи бўлим статистикаси: тўп назорати: 73-27%, зарбалар: 9-1, аниқ зарбалар: 2-1, бурчак тўплари: 7-1, офсайдлар: 3-0, фоллар: 3-4, огоҳлантиришлар: 0-0.\n45+2' Биринчи бўлим якунланди. Ҳозирча "Барселона" - "Вильярреал" - 1:0. Танаффус.\n45+2' Вуууууҳ, Вьетто!!! "Барса" жарима майдончаси чап бурчагида зарба йўллади! Тер Штеген қаҳрамонлик кўрсатиб, олис бурчакка бораётган тўпни майдон ташқарисига буриб юборди!\n45' Эҳ, яна Суарес! Алвеснинг узатмасидан кейин уругвайлик футболчи дарвозабон майдончаси чизиғи устида тўпни тўхтатди, аммо зарба беришга улгурмади. Ҳимоячи тўпга оёқ қўйди ва тўп Мессига келиб тушди. Лионель дарвозани ишғол қила олмади. Тўп устун ёнидан ўтиб кетди!\n43' Эҳҳҳ, Суареееес! Мессининг узатмасидан кейин Луис ўткир бурчак остида дарвозабон билан бирга бир вазиятга чиқди ва кучли зарба йўллади. Тўп олис устун ёнидан ўтиб кетди....\n41' ГОООООООЛ! Лионееееель Месссиии! 1:0! Суарес прессинг пайтида ҳимоячидан тўпни олиб қўйди, жарима майдончасига кирди ва кичик пауза қилиб, Мессига пас берди. Лео 10 метрлардан чап оёқда зарба бериб, дарвозани ишғол қилди!\n40' "Барселона" қарши ҳужумга ўтиб кетди, амо имкониятдан фойдалана олмади\n39' Айни дақиқаларда меҳмонлар позицион ҳужум ташкил этишмоқда. Улар чап қанотда жарима зарбасини ишлашди\n36' "Барса"нинг босими ошиб бормоқда\n33' "Вильярреал"да ўзгариш: Жароҳат олган Бруно Сориано ўрнига Ману Тригерос туширилди\n32' Жереми Матьё гол урди, аммо у офсайдда қолганди. Рафинья жарима майдончаси ичида икки ҳимоячи орасидан ўтиб кетаётганида Матьё тўпга тегмаслиги керак эди\n29' Оҳо, Мессси! "Барса" бурчак тўпини ўйинга киритди. Неймарнинг узатмасидан кейин Иньеста жарима майдончаси ичида тўпни қабул қилди ва бир ҳимоячини алдаб, бироз орқароқда турган Мессига пас берди. Леонинг зарбаси дарвоза устидан ўтиб кетди\n28' "Барса" турли йўналишларда ҳужум ташкил қилмоқда. "Сариқ сувости кемаси яхши ҳимояланмоқда\n24' Альба ўнг томондан олдинга ўтди ва тўпни орқароққа узатди. Жарима майдончаси чизиғи устида турган Месси тўпни ерга туширмасдан зарба беришга ҳаракат қилди. Тўп унинг чап оёғига "ўтирмади".\n22' Вуҳ! Месси ўнг томондан жарима майдончасига кирди ва дарвоза рўпарасида очилаётган Суарес томон пас берди. Лиу узатмага ета олмади\n21' Суарес жарима майдончаси ичида тўпни эгаллаб олди ва ўнг томондан дарвозабон майдончасига пас берди. Тўп ҳимоячининг оёғига тегиб юқорига кўтарилди ва уни дарвозабон эгаллаб олди\n20' Тўп учун кураш чоғида Маскерано жароҳат олди. Вьетто унинг оёғини бутсасининг тишлари билан босиб олди. Ҳакам буни кўрмай қолди ва ўйинни тўхтатмади\n16' Эҳ, Суарес! Альба чап қанотда бир ҳимоячини алдаб, жарима майдончасига кирди ва тўпни олис устун томон кўтарди. Луис бош билан зарба бериб, дарвозани ишғол қила олмади!\n15' Оҳо! Мессининг узатмасига ўнг томондан жарима майдончасига кирган Суарес ва Альба етиб бора олишмади...\n15' Алвес томонидан етказилган тўпни жарима майдончаси ичида қабул қилиш чоғида Суарес йиқилди. Пенальти йўқ\n14' "Вильярреал" асосан қарши ҳужумга эътибор қаратмоқда. Улар позицион ҳужумга аҳамият беришаётгани йўқ\n12' Вууууҳ! Ҳимоячиларнинг хатосидан сўнг Месси жарима майдончаси чизиғи устидан зарба йўллашга муваффақ бўлди. Дарвозабон тўпни эгаллади\n11' "Барса" ижросида кетма-кет бурчак тўплари. Ҳозирча хавфли бўлаётгани йўқ\n10' Месси жарима майдончасига ўнг томондан кирган Алвесга узатма берди. Данининг дарвозабон майдончаси томон пас бериш ҳаракати бурчак тўпи билан якунланди\n9' Месси тўпни юқоридан Неймар томон узатди. Марказий ҳимоячи тўпни қайтарди. Такрорий ҳужум пайтида Месси бурчак зарбаси ишлади\n8' Жарима майдончасига етказилган тўпга Неймар ета олмади. Тўпни дарвозабон эгаллаб олди\n5' Майдон марказида Алвесни нисбатан қўпол ўйналди. Дани тиббий ёрдамга муҳтож\n3' Тўп назорати тўлалигича, улар разведка орқали ҳужум вариантларини қдиришмоқда\n' Жамоалар майдонга чиқиб келишди. "Барселона" кўк-анорранг, "Вильярреал" эса сариқ рангли формада ўйнайди.\n' Дарвоқе, "Атлетик" бугун "Эспаньол"ни қабул қилади. Бу ўйини "Барса" - "Вильярреал" баҳсидан кейин, Тошкент вақти билан соат 02:00да бошланади.\n' Энрике сўнгги пайтларда бўлаётганидек, бу сафар ҳам майдон марказида ротацияга қўл урган. "Атлетик" билан ўйинда ҳаракат қилган Хави, Ракитич, Бускетс бугун захирада қолиб, Маскерано, Рафинья, Иньеста асосий таркибда ўйнашади.\n' Жамоалар бундан 10 кун аввал Ла лига доирасида ўзаро баҳс олиб боришганди. Жуда қизиқарли кечган ўйинда каталонияликлар 3:2 ҳисобида ғалаба қозонишганди. Демак, Кубок доирасидаги ўйинларнинг қизиқарли ўтишини кутиш мумкин\n' Ассалому алайкум, қадрли футбол мухлислари! Испания кубоги ярим финал босқичига етиб келди. "Барселона" ўз майдонида "Вильярреал"ни қабул қилади


Архивы ЖАР - tafsilar.info\n02 Fevral 19:16 by Редакция\nБаъзи сиёсий таҳлилчиларга кўра, Ғарбий Саҳро қуролли тўқнашув ёқасида. 1970-йиллардан бери Марокашдан ажралиб чиқишни талаб қилиб келаётган давлат, бу ерда ўттиз йилдан бери амал қилиб келаётган сулҳ режимини бузишга тайёр. Бироқ, 2020 йил охирида у тўсатдан тугади — қўзғолончилар бўш ваъдалардан чарчашди ва марказий ҳокимият ерларни ўзлаштиришга уринишларидан воз кечмади. Минтақадаги урушнинг олдини олиш мумкин\nҚўшма Штатлар Жанубий Африкага ташриф буюрган чет элликларнинг киришига тақиқ жорий этди\n25 Yanvar 10:53 by Редакция\n2021 йил 30 январда Қўшма Штатларда яқинда Жанубий Африкага ташриф буюрган чет эл фуқароларининг киришини тақиқлашни назарда тутувчи қонунчилик акти кучга киради. Қарор 30-январдан кучга киради. Якшанба куни Reuters соғлиқни сақлаш соҳасидаги манбаларига асосланиб таъкидлаганидек, пандемия тарқалиши ва коронавируснинг янги турини чеклаш бўйича тегишли қарор 30 январда бошланади. Бундан ташқари, Вашингтон маъмурияти раҳбари 25 январ\nАҚШБАЙДЕНЖАНУБИЙ АФРИКАЖАРКИРИШЧЕТ ЭЛЛИКЛАР


Жиззахда “Яширин цех” ташкил қилган тадбиркор қонуний фаолият бошлади » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Жиззахда “Яширин цех” ташкил қилган тадбиркор қонуний фаолият бошлади\nҲозирги вақтда юртдошларимиз томонидан тадбиркорлик фаолиятига бўлган қизиқиш ортиб бормоқда.\nАҳолининг аксарият қисми бугун ўз шахсий бизнесига эга десак янглишмаган бўламиз. Бу мамлакатимиз иқтисодиётининг ривожланишида кичик бизнес ва тадбиркорликнинг асосий салмоқни эгаллаётганида ҳам кўзга яққол ташланади. Шу боисдан юртимизда тадбиркорликни ривожлантиришга катта эътибор қаратилмоқда. Кичик бизнес билан шуғулланиш истагида бўлганларга эса кредит маблағлари ажратиш енгиллашмоқда. Хаттоки, тадбиркорликни ўргатиш мактабларининг жорий этилиши бу йўналишга кўрсатилаётган имконият ва шарт-шароитларнинг исботидир.\nЖойларда фаолият олиб бораётган Давлат хизматлари марказларининг асосий вазифаси ҳам айнан ишбилармонларни қўллаб-қувватлаш, уларнинг йўлига ғов бўлаётган тўсиқларни бартараф этишдан иборат. Тадбиркорлик бўйича давлат рўйхатидан ўтиш учун 10-15 дақиқанинг ўзи етарли. Керакли ҳужжатлар тахт бўлса сиз 10 дақиқа ичида гувоҳномани қўлга олиб тадбиркорлик фаолиятингизни бошлашингиз мумкин.\n“Гуруч курмаксиз бўлмайди” деганларидек тадбиркорлар орасида яширин цех ташкил этиб, ноқонуний фаолият юритаётганлар ҳам учраб туради. Уларнинг фаолиятини қонуний асосда ташкил этиш мақсадида қонунчиликка мувофиқ зарур профилактик тадбирлар амалга оширилиши натижасида тадбиркорликни қонуний тартибда расмийлаштирилишига эришилмоқда.\nЖорий йилнинг 10 сентябрь куни Ш.Рашидов тумани “Совунгарлик” маҳалласида истиқомат қилувчи Абдулазиз Абдужабборов ўз хонадонида ноқонуний қурилиш молларини ишлаб чиқариб келаётганлиги ҳолати солиқ органлари томонидан аниқланди. Ҳолат юзасидан солиқ инспекцияси томонидан таъсир чоралари кўрилмасдан аксинча, фуқарога тадбиркорлик борасида етарли тушунтириш ишлари олиб борилди. Олиб борилган тушунтириш ишларидан сўнг фаолиятни қонуний тартибда ташкил этишга қарор қилган тадбиркорни расмий рўйхатдан ўтказиш мақсадида Ш.Рашидов туман ДХМ ходимлари унинг хонадонида бўлдилар. Мутахассислар томонидан зарур ҳужжатлар базага киритилиб шу ернинг ўзида “Мухиддин-Асадулло файз барака” оилавий корхонаси ташкил этилди.\nМаълумот ўрнида: 2019 йилнинг 11сентябрига қадар шаҳар ва туманлар давлат хизмталари марказлари томонидан жами 299 минг 564 та тадбиркорлик субъектлари давлат рўйхатидан ўтказилган бўлиб, шундан 50 минг 153 таси Ш.Рашидов туман ДХМ ҳиссасига тўғри келади.\nШ.Рашидов туман ДХМ мутахассиси


"МЮ" Иброҳимович дубли эвазига "Саутгемптон"ни ютди » Ўзбекистон янгиликлари – Zamin.uz\n20-08-2016 | 10:26\nZAMIN.UZ / Спорт / 20 Август 2016 года302\n"Манчестер Юнайтед" Англия Премьер-лигасининг 2-турида ўз майдонида "Саутгемптон"ни 2:0 ҳисобида ютди. Поль Погба "МЮ"га қайтгандан кейин ўзининг биринчи учрашувини ўтказди ва ўйиннинг бошидан охиригача майдонда ҳаракат қилди. "МЮ" сафида иккала голни ҳам Златан Иброҳимович киритди: у 1-бўлимда Уэйн Рунининг тўп узатишидан кейин боши билан рақиб дарвозасини ишғол қила олди, 2-бўлимда эса пенальтини ишончли амалга оширди.Англия Премьер-лигаси. 2-турМанчестер Юнайтед – Саутгемптон – 2:0Голлар: Иброҳимович, 36 (1:0); Иброҳимович, 52 (2:0, пен).


Саҳро бағридаги хазина\nШанба, 8 Май 2021\nБепоён Қизилқум бағри — чинакам хазиналар булоғи. У истиқлол шарофати билан кўз очиб, мамлакатимиз иқтисодий қудрати ва салоҳиятини мустаҳкамлашга хизмат қилмоқда. Бугун аввалги саҳро ўрнида қад ростлаган обод ва кўркам иншоотлар, замонавий ишлаб чиқариш корхоналарини кўриб ҳайратланишингиз табиий.\nЖумладан, Навоий кон-металлургия комбинатининг Шимолий кон бошқармасига қарашли 3-гидрометаллургия заводи ҳам ана шундай йирик саноат мажмуаларидан бири. Бундан йигирма йил аввал фойдаланишга топширилган мазкур корхона ўтган даврда Учқудуқ тумани ижтимоий-иқтисодий ҳаётида янги истиқболларни очиб берди.\nДастлаб Учқудуқ заминидаги Кўкпатас ва Довгизтоғ конларининг оксидли рудаси қайта ишлана бошланди. Мазкур хом ашё захиралари тугагач, сульфидли рудаларни ўзлаштиришга киришилиб, 2008 йилда махсус технологик линия келтириб ўрнатилди. Кейинроқ маҳсулот ҳажмини кўпайтириш мақсадида янги — “Кемикс” сорбцион цианлаш мажмуаси фойдаланишга топширилди. Шунингдек, замонавий технологиялар асосида бунёд этилган флотация бўлинмаси модернизациялаштирилди. Бундан тўрт йил олдин эса сульфидли рудани қайта ишлаш мажмуасининг иккинчи навбати ишга туширилди. Пировардида корхона мавжуд қуввати жиҳатидан биооксидлаш технологияси қўлланилган жаҳондаги энг йирик саноат мажмуаларидан бирига айланди. Бинобарин, мазкур ускуналар ҳудудда экологик хавфсизликни таъминлаш ҳамда ишлаб чиқариш суръатини ошириш имконини бермоқда. Жумладан, технологик жараёнларни такомиллаштириш юзасидан амалга оширилган чора-тадбирлар натижасида 2011 йили сульфидли рудани қайта ишлаш ҳажми аввалги икки йилдагига таққослаганда 27 фоиз, тайёр маҳсулот миқдори эса 34 фоиз ортди.\n— Дунёнинг кўплаб давлатлари ҳали-ҳануз молиявий-иқтисодий инқироз асоратларидан азият чекаётган бир пайтда мамлакатимизда барча соҳада барқарор ўсиш суръатлари кузатилаётгани қувонарлидир, — дейди корхона бош муҳандиси ўринбосари Маҳмуд Жумаев. — Чунончи, айни пайтда ушбу ноёб мажмуанинг тўлиқ қувват билан ишлаётгани сўзимизга яққол мисол бўла олади. Зеро, тоғ-кон саноатида қўлга киритилаётган улкан муваффақиятларда корхонамиз мутахассисларининг ҳам муносиб ҳиссаси борлигидан фахрланамиз.\nДарҳақиқат, ўтган йили корхона жамоаси саъй-ҳаракати билан таркибида олтин мавжуд бўлган рудани қайта ишлаш топшириғи 102,5 фоизга, металл ҳосил қилиш 101,7 фоизга бажарилди. Бинобарин, бу ерда 10,5 миллиард сўмлик қурилиш-монтаж ишлари ниҳоясига етказилди. Ҳар бир участкада иқтисодий тежамкорликка эришилиб, 4,5 миллион сўмлик кимёвий реагентлар, товарлар ва энергия ресурслари иқтисод қилинди.\nАйни пайтда 3-гидрометаллургия заводида ишлаб чиқариш салоҳиятини янада ошириш мақсадида янги техника ҳамда технологиялар амалиётга жорий этилмоқда. Босқичма-босқич рўёбга чиқарилаётган модернизациялаш лойиҳалари маҳсулот тайёрлаш ҳажмининг йил сайин кўпайишига хизмат қилаяпти. Бунда корхона муҳандис-техник ходимларининг иқтисодий кўрсаткичларни яхшилаш йўлидаги тинимсиз изланишлари ва комбинат мутахассислари билан мустаҳкам ҳамкорлиги қўл келаётир.\nМазкур рукндаги бошқа мақолалар: « Қуёш фотоэлектр станцияси тақдимоти\tЗамонавий технологиялар — муваффақият калити »


Петербургда чойшабга осилиб тушаётган аёл 4 қаватдан қулади\n24 январ 2018, Тошкент вақти: 04:39\nСанкт-Петербургнинг Колпино шаҳарчасида Ўзбекистон фуқароси бўлган 32 яшар аёл 4 қаватдан йиқилиб тушди ва оғир жароҳатлар билан маҳаллий шифохонага олиб кетилди. Полиция маст ҳолатда бўлган бу аёл арқон қилиб боғланган чойшабларга осилиб квартирадан чиқиб кетаётиб йиқилганини аниқлади.\n20 май куни Петербургнинг Колпино мавзесида 4 қаватдан йиқилиб тушган аёл 32 яшар Ўзбекистон фуқароси экани маълум бўлди.\nДастлабки маълумотларга кўра, шу куни 22:50ларда бир нечта чойшабни бир-бирига боғлаб, квартира деразасидан пастга тушаётган аёл ўзини тутолмасдан 12 метр баландликдан тушиб кетган.\nҲодиса жойига қўшнилар томонида чақиртирилган тез ёрдам шифокорлари ўзбекистонлик аёл кататравма олгани, тос суяги, чап елка суяги синганини аниқлади.\nОзодликка маълум бўлишича, ғаройиб ҳолатда оғир жароҳат олган ўзбекистонлик муҳожир аёл Октябрский кўчасидан шаҳарнинг 33-сонли шифохонасига келтирилган.\nКолпино шаҳар шифохонасининг реанимация бўлими ходимлари Озодлик сўровига аёл ўрта оғирликдаги ҳолатда қолаётганини билдиришди.\n- Исми-шарифи Н.А. У травматология бўлими палатасига ётибди. Умумий ҳолати – қониқарли, температураси – нормал. Уни аллақачон реанимация бўлимидан умумий палатага ўтказишди,- деди 33-сонли шифохона врачи.\nОзодлик Насиба Б. исмли 32 ёшли бу аёл Самарқанд шаҳридан эканини аниқлади. Колпино Ички ишлар бошқармаси ходимлари Насиба кимдан қочиб, деразадан пастга арқонга осилиб тушишга қарор қилгани аниқланаётганини билдиришди.\nПолиция, шунингдек, Насиба пастга тушаётганида маст ҳолатда бўлганини аниқлади.\nМаълум бўлишича, у Петербургда миграция қайдига турмасдан яшаб келган. Ҳуқуқ-тартибот органи тафтишчилари тергов-суриштирув ишларини давом эттирмоқда.\nҚурилишда яна бир фожеа\nСанкт-Петербургнинг Советский проспектида 22 май куни яна бир ўзбекистонлик меҳнат муҳожири 10 қаватдан тушиб кетди. Тонгги саҳар 6:30 ларда деразадан тушиб кетган ишчи 39 ёшда экани ва шу қурилишда монтажчи бўлиб ишлаб келгани маълум бўлди.\nҲодиса жойига етиб келган терговчилар судолди тафтиш ишларини олиб бормоқда, ҳодиса сабаблари аниқланмоқда. Марҳум билан бирга ишлаб келган юртдошлари у 10 қаватдан техника хавфсизлигига риоя қилмагани боис қулаб тушганини билдиришган. Маълумки, қурилишда ўлган ўзбек муҳожири Петербургда расман қайдда турган, шимолий пойтахтга ишга жорий йилнинг март ойида келган.\nМуҳожир жасади маҳаллий суд-тиббий экспертиза лабораториясига жўнатилди.


Бунақасини кўрмагандим… – Сурхон тонги\n2021 йил 27 Январ, Чоршанба\nEzgu maqsad yo‘lida\nБош деворга урилгунча…\n“Рўзғоримни тебратиш учун иш беринг”\nАскарларнинг билими синовдан ўтказилмоқда\nБош саҳифа / Маданият / Бунақасини кўрмагандим…\nАпрел 12, 2019\tМаданият Изоҳ қолдириш 405 Кўрилди\n— Мен дунёнинг кўпгина давлатларида бўлганман. Лекин Сурхондарёдагидек халқ оғзаки ижодининг оммавийлигини кўрмаганман. Ўтган кунлар давомида халқингизнинг бахшичилик санъатига бўлган қизиқиши, эътибори мени жуда қувонтирди. Халқ оғзаки ижоди барча миллатларда ва мамлакатларда бор. Аммо сизлардагидек давлат миқёсида эътибор берилмайди. Бу қадимий санъатни бутун дунёга ёйиш керак. Токи бошқа давлат раҳбарлари ҳам халқнинг ўлмас ижодига жуда катта ижтимоий ва сиёсий масала, деб қараши ва уни қайта ривожлантиришда ташаббускорлик кўрсатишни сизлардан ўрганиши лозим.\nМен келгусида ҳам бўладиган бахшичилик санъати фестивалига келишни ният қилиб қўйдим. Ўзбекистондан ҳали кўп нарсаларни ўрганиш кераклигига амин бўлдим.\nЮНЕСКОнинг маданий хилма-хиллик\nбўйича эксперти (Греция)\nОлдинги Сафардаги йирик ғалаба\nКейинги Дўстликка чорлайдиган байрам\nТермиз халқаро аэропортларда хавфсизликни таъминлаш батальони ҳовлиси. Унинг тўрт бурчида ҳарбий хизматчиларнинг хизмат давомида фойдаланадиган …\nИчингизда хафалик бўлса…\nФеврал 13, 2018\t7,774\nМарт 9, 2018\t3,950\nМай 15, 2018\t3,885\nАпрел 27, 2018\t3,809\nФеврал 27, 2017\t3,382


Москва вилоятининг Подольск шаҳрида "Ҳизб-ут-Таҳрир" ташкилотига аъзоликда айбланиб ҳибсга олинган ўзбекистонлик Фармон Файзиев иши бўйича айблов хулосаси эълон қилинди. Москва вилоят прокуратураси 43 ёшли самарқандлик муҳожирни “москваликларни Россияда тақиқланган террорчилик ташкилотига даъват қилишда” айблади. Унинг бегуноҳ эканини гапираётган ҳуқуқ фаоллари сўнгги пайтларда Россияда мусулмонлар жамоасига бўлаётган босим ошиб бораётганидан хавотир билдирмоқда.\nМосква вилоят прокуратураси "Ҳизб-ут-Таҳрир" ташкилотига аъзоликда айбланаётган самарқандлик Фармон Файзиев иши бўйича айблов хулосасини якунлагани ва уни судга тақдим этганини маълум қилди.\nОзодлик билан суҳбатда Москва вилоят прокурори катта ёрдамчиси Марина Каурова Ўзбекистон фуқароси Россияда тақиқланган ташкилотга аъзоликда ва унга даъват қилишда айбланиб қўлга олинганини маълум қилди.\n- Бу иш Москва округ ҳарбий судга юборилди. Ўша ерда суд тергови олиб борилади. Фармонов Россия Федерацияси Жиноят Кодексининг 205.5- моддаси 2- қисми, яъни Россия Федерацияси қонунчилигига биноан террорчи деб тан олинган ташкилотга аъзоликда айбланмоқда, деди тергов тафсилотларини гапириб берган Марина Каурова.\nПрокуратура расмийси жиноят иши материалларига таяниб айтишича, Сармарқандлик 43 ёшли Фармон Файзиев 2015 йилнинг февралидан майигача “Москва вилоятилик аёл билан суҳбатлар олиб борган, бу суҳбатлар давомида террорчи саналган ташкилотнинг мақсад ва вазифаларини тушунтирган, бошқа дин ва конфессия вакилларига нисбатан салбий муносабат билдирган”.\nШунингдек, терговчилар Файзиев электрон почтаси орқали бу аёлга Россия Адлия вазирлиги томонидан тақиқланганлар рўйхатига киритилган экстремистик руҳдаги адабиётни жўнатганликда гумонланмоқда. Прокуратура бу шахснинг диний мотивлар асосида олдин ҳам судланганини маълум қилди.\nМосква округ судида ўзбекистонлик Фармон Файзиев иши 11 декабрь куни кўриб чиқишга қабул қилингани ва яқин орада маҳкама вақти тайинланишини билдиришди.\nМуҳожиротда яшаëтган таниқли ўзбекистонлик имом Муҳаммадсолиҳ Абутов Озодлик радиосига самарқандлик Фармон Файзиевни яхши танигани, у билан ҳатто Ўзбекистон қамоқхоналаридан бирида учрашганини айтиб берди:\n- Мен Фармон Файзиев билан биринчи маротаба Товоқсойда учрашганман. У пайтда у аллақандай криминал модда билан тушган эди. Ўша ерда бу бола озми-кўпми намозни ўрганди. Бу 1996-97 йиллардаги гап. Бир-икки йилдан кейин у чиқиб кетди, мен турмада қолдим. Мен 2000 йили “раскрутка” бўлиб, янги муддат қўшиб беришганидан кейин Навоийга кетдим, у ерда яна 3,5 йил ўтирдим. Хуллас, йиллар ўтиб, Швецияга келдим ва Интернет орқали у бола мени топди. Скайпда гаплашиб турардик, деди жаноб Абутов.\nКейинги бўлган интернет-суҳбатлардан имом 2000-йиллар бошидаги оммавий қама-қамалар даврида Фармон янги диний айбловлар билан мол-мулки мусодара қилиниб, 12 йилга қамалиб кетганини билганини айтди.\n- 1999 йилги воқеалардан кейин буни ҳам 159- модда билан қамашибди, намоз ўқигани учун. Ўшанда у Қаршининг “Косон” деган энг қаттиқ режимли турмалардан бирига тушган. Жуда кўп қийинчиликларни бошидан кечирганини гапириб берди. У ҳам “ҳизбутлар” билан ўтирган экан. Тўғриси, у ерда “ҳизбутлар” тўла эди – ҳаммамиз улар билан ўтирганмиз. Кейин озодликка чиқиб, хотинини олиб, у Россияга меҳнат муҳожири бўлиб келган, ишлаб юрган экан. Тўғриси, бу боланинг Ҳизб-ут-Таҳрирга мутлақо алоқаси йўқ! Диний саводи йўқ, намозини унча-мунча ўқийдиган бола эди. Самарқанднинг тожикларидан ўзи. Россия ҳуқуқ-тартибот органларига ҳам мансаб керакдир, ишлаётганини кўрсатиш учун ноҳақ тергов қиляпти, у ноҳақлик қурбони бўляпти, дейди имом Муҳаммадсолиҳ Абутов.\nСуҳбатдошнинг фикрича, Фармон Файзиев ҳам Россия ҳукуматининг мусулмонларга қарши олиб бораётган сиёсати қурбонига айланган.\nОзодликка маълум бўлишича, асли Самарқанднинг Сиёбида 1972 йилда туғилган Фармон Файзиев биринчи маротаба 1994 йилда Тошкентнинг Акмал Икромов туман суди қарори билан 7 йилга қамалган ва 1998 йилда амнистия асосида озодликка чиққан.\n2001 йилнинг 6 апрелида у яна ҳибсга олиниб, Жиззах вилоят судининг 2001 йил 11 июндаги қарори билан Ўзбекистон Жиноят Кодексининг 159 моддаси 3- қисми “б” банди, 244-1- моддаси 3 қисми “а” банди ва 244-2- моддаси 1- қисми асосида 12 йилга қамалган, мол-мулки мусодара қилинган.\nҲозирда Москва вилоят тергов изоляторида қолаётган Фармон Файзиев ҳимоясини “Ёрдам” Инсон ҳуқуқлари ташкилоти ўз зиммасига олгани маълум бўлди. Ташкилот раиси Баҳром Ҳамроев у айни айбловлар остида Россия турмаларида “ҳизбчилик”да айбланиб бир қанча марказий осиёлик, жумладан ўзбекистонлик муҳожирлар сақланаётганини гапирди:\n- Таъкидлашим керакки, “Ҳизб-ут-Таҳрир”да айбланиб 10 йилга қамоққа ташланган асли ўзбек Россия фуқароси Иномов Азизбек масаласида мен ҳозир Кировга турмага келган эдим. Ҳозир кўришдик, 4,5 соат гаплашдик. Жуда ахлоқли инсон, ундан на давлат, на жамият бирор ёмонлик кўрмайдиган инсон. Шундай одамларни Россия, худди Ўзбекистонга ўхшаб, ўрнак олиб, “Ҳизб-ут-Таҳрир”да айблаб, ёшларни жувонмарг қиляпти. Айниқса, Татаристон, Бошқирдистонда Ҳизб-ут-Таҳрирга алоқаси борми-йўқми – жиноий ишларни сохталаштиряпти. Бу йигитни ҳам биз ҳимоямизга оламиз, албатта. Террорчиликда айбланаётган одамларни айблашдан олдин экспертларни чақириш керак. Бу – ҳукуматнинг мусулмонларга қарши инқирозий сиёсатидир, деди ҳуқуқ ҳимоячиси Баҳром Ҳамроев.\nОзодлик "Ҳизб-ут-Таҳрир"га алоқадорликда гумонланиб Россияда ҳибс этилган ўзбекистонликлар тўғрисида олдин ҳам хабар берган.\n(2015 йилнинг октябрида Москвада олиб борилган махсус амалиёт)\n2015 йилнинг 11 октябрида Москвада “махсус амалиёт” давомида террор ҳужумини уюштиришда гумон қилиниб, “Исломий давлат”нинг Суриядаги лагерида махсус тайёргарликдан ўтгани айтилган 150 яқин ўзбекистонлик ва тожикистонлик меҳнат муҳожирлари ушланган эди. Улардан 10 таси Россия ва Ўзбекистонда тақиқланган “Ҳизб-ут Таҳрир” партиясининг марказий осиёлик аъзоси борлиги аниқлангани хабар берилганди.\nШу йилнинг 17 декабрида Санкт-Петербургда “Ҳизб-ут Таҳрир” партиясига аъзоликда гумонланиб яна бир ўзбекистонлик – 29 ёшли Илҳомжон Маъмуров қўлга олинди. Фарғона вилоят терговчилари томонидан халқаро қидирувга берилган бу йигит шу йилнинг ноябрида Петербургда ушланган яна бир ўзбекистонлик “ҳизбчи” билан бирга экстрадиция тафтиши остида қолаётгани маълум.


Хорватия ўз оролларини сотмоқда\n16:01 / 18.08.2016 7945\nХорватия сўнгги 14 йил мобайнида Адриатика денгизидаги 5та оролини сотиб юборди, деб хабар қилмоқда Сербиянинг Tanjug агентлиги.\n"Ўн йиллар муқаддам, Хорватиянинг орол ва митти оролчаларини сотиши шармандали воқеа ва фожиа деб баҳоланар эди", - деб ёзади нашр. Гарчи ушбу табиий бойликларни тез орада хорижлик миллиардерлар харид қилиб олиши борасида хавотирлар бўлганига қарамай, "натижалар унчалик ҳам ҳайратланарли ва жиддий эмас – 14 йил ичида атиги 5та орол сотилган", - деб қўшимча қилади агентлик.\nУларнинг орасида биринчилардан бўлиб, 2002-йили Смоквица ороли 9 млн кун (Хорватия миллий валютаси номи) ёки 1,1 млн еврога сотилган эди.\n"2000-йили Фрашкер ва Фрашкерич оролларини россиялик магнат Владимир Евтушенков фирмаси сотиб олганди. 2005-йилда Яклян оролчаси 6 млн евро эвазига Горан Штрокка сотилганди. Меҳмонхоналардан бирини хусусийлаштириш чоғида, сармоядорлардан бири Ҳаёт оролига эгалик ҳуқуқини ҳам харид қилганди", - деб ёдга олади Сербия агентлиги.\nМаълумотларга кўра, Адриатика денгизининг Хорватияга тегишли ҳудудида 1244 орол ва митти оролчалар бўлиб, уларнинг атиги 65таси ўзлаштирилган ва уларда одамлар яшайди. Шу билан бирга, оролларнинг 85 фоизи давлатга қарашли ва уларни сотиш режалаштирилмаган.\nБундан ташқари, оролни сотмоқчи бўлган хусусий шахс, 2006-йили қабул қилинган олди-сотди қонунига киритилган тузатишларга мувофиқ, дастлаб уни маҳаллий ҳокимият, вилоят ва ёки давлат ҳокимиятига тавсия қилиши лозим. Агар, давлат томонидан икки ой муддат ичида қизиқиш билдирилмаса, шундан сўнггина хусусий мулк сифатида сотилиши мумкин бўлади.\nХорватия термаси ўйинчиси нега Путиннинг қўлини сиқмаганини айтди\nПрезидентлар тор доирада учрашув ўтказди. Орол муаммоси муҳокама қилинди


Ўзбекистон ва Тожикистон ҳарбий ҳамкорликни кучайтирмоқда\nТОШКЕНТ – Ўзбекистон ва Тожикистон хавфсизлик кенгашлари Тошкентда террорчилик ва экстремизмга қарши курашга оид ҳамкорлик меморандумини имзоладилар. Бу ҳақда пайшанба (19 сентябрь) куни Ўзбекистон миллий ахборот агентлигига (ЎзА) асосланиб «Tashkent Times» нашри хабар берди.\nИкки мамлакат хавфсизлик соҳасидаги ҳамкорликни мустаҳкамлаш ва кенгайтиришга оид чоралар ҳақидаги ҳужжатларни ҳам имзолаганлар.\nБир кун аввал Ўзбекистон ва Тожикистон расмийлари чегара хавфсизлиги, икки давлатнинг иқтисодий манфаатларини ҳимоя қилиш, экстремизм ва террорчиликка қарши кураш бўйича қўшма чоралар юзасидан маслаҳатлашувлар ўтказган эдилар.\nҚозоғистон ва Ўзбекистон ўртасида энергетик ҳамкорлик бўйича мувофиқлаштирувчи кенгаш тузилади


"Ёзсиз йил" филми прокатга чиқарилмади\n"Ёзсиз йил" филмида она образини Малика Иброҳимова ижро қилган.\nЎтган йилнинг 11 ноябр куни премераси ўтказилган "Ёзсиз йил" филми ҳануз кинотетарларда намойиш қилинмади.\n“Ўзбеккино” Миллий агентлиги буюртмаси билан режиссёр Ҳотам Файзиев томонидан “Ўзбекфилм” киностудиясида суратга олинган “Ёзсиз йил” филми тақдимотидан қарийб етти ой ўтганига қарамай филм кинотеатрлар экранини кўрмади.\nФилм режиссёри Ҳотам Файзиев Озодлик билан суҳбатда “Ёзсиз йил” филмининг кинотеатрларга чиқарилмаётгани сабаблари ҳатто ўзига ҳам номаълум эканлини айтади.\n- Буни ким кўрсатмаëтган бўлса, ўшандан сўраш керак. Мен ким кўрсатмаëтганини ҳам билмайман. Ким кўрсатмаяпти, кўрсатгиси келаяптию ҳеч ким кўрмаяптими – бу масалаларни мен тушуна олмаяпман. Кимнинг айби билан бўлаяпти. Буниси менга қоронғу,- дейди Ҳотам Файзиев.\n“Ўзбеккино” агентлигининг филмларни прокатга чиқариш бўлимининг ўзини таништирмаган ходими “Ёзсиз йил” филмига нисбатан ҳеч қандай тақиқ йўқлигини таъкидлади.\n- Ҳеч қанақа тақиқ йўқ бу филмнинг орқасида. Кинотеатрга боринг, сўранг ишонмасангиз. Дом кинода қўйилган, Панорамада қўйилган. Масалан, кинотеатрлар ҳам филмга одам тушмаса, тўхтатиб қўйишга ҳаққи бор. Филмга балки ҳеч ким тушмагандир. Шунинг учун ҳам тўхтатишгандир. Бу филмнинг тематикаси бор. У нарсагачи талаб йўқда. Нимага денг? Тематика бўйича ишланган филмларга ёшлар тушмайди. Севдим куйдим, ўлдим қолдимларга тушади ëшлар,- дейди “Ўзбеккино” ходими.\n“Киночилар уйи”дан эса “Ёзсиз йил” филми бу ерда намойиш қилинмади деган жавобни олдик.\nМазкур филмнинг тақдимоти 2011 йилнинг 11 ноябрида ўтказилган ва маҳаллий матбуотда филм ҳақида илиқ фикрлар билдирилган эди.\nФилмни томоша қилган, бироқ ўзини ошкор қилишни истамаган тошкентлик журналистга кўра, филм интеллектуал кино талабларига жавоб берадиган даражада яратилган.\nСуҳбатдошимиз филмда, айниқса, операторлик иши таҳсинга лойиқлиги, бетакрор кадрлар орқали филм колорити бойиганини гапирди.\n“Ёзсиз йил”да автоҳалокат туфайли бир умрга ногирон бўлиб қолиб, севгилисининг васлига етишиш бахтидан маҳрум бўлган йигитнинг ва унинг дардида ғам ютаётган онанинг изтироблари тасвирланади.\nҲотам Файзиевга кўра, Зулфия Қуролбой қизи сценарийси асосидаги мазкур филм психологик драма жанрида суратга олинган.\n- Филмнинг асосий ғояси она билан бола муносабати, онанинг фарзандига бўлган меҳри, инсонларнинг ички дунëси чуқур ўрганилиб экранга чиқарилган. Бизнинг филмда шу нарсалар кўрсатилади. Бу албатта одамнинг психологиясидан, одамнинг ички дунëсидан, одамнинг бир-бирига бўлган муносабатларидан келиб чиққан,- дейди Ҳотам Файзиев.\nЖорий йилнинг апрел ойида "Ўзбеккино" миллий агентлигида ўтган киношуносларнинг конференциясида "Ёзсиз йил" филми ҳақида мақтовли фикрлар билдирилиш билан бирга танқид остига ҳам олинди.\nЖумладан мазкур филмда “воқеалар тизими, примитив, оддий сюжетлардан иборат бўлиб қолганлиги, фильм сценарийсининг бир ёқлама тузилганлиги, фильмда бош қаҳрамон қиз Марвариднинг ҳаёти, ҳис-туйғулари, изтироблари умуман ёритилмаганлиги” айтилди.\nҲотам Файзиев бу танқидларни асоссиз деб ҳисоблайди. Унинг айтишича, филмда Марвариднинг образига катта эътибор қаратиш режаси бўлмаган.\n- Марварид бир рамзий образдай ўзи. Бунинг севги марварид. Рамзий шеър бу. Биз Марварид билан бу йигит орасидаги муҳаббатни бошидан охиригача кўрсатиш вазифамиз йўқ эди,- дейди Ҳотам Файзиев.\nФилм воқеалари Тошкент вилоятининг Сижжак қишлоғида тасвирга олинган. Президент Ислом Каримовнинг қароргоҳидан бири жойлашган Сижжак қишлоғи филмда ўта ғарибона тарзда тасвирланган.\nБугунги ўзбек киноларида тасвирланадиган ҳашаматли уйлар ўрнига, "Ёзсиз йил" филмида оддий қишлоқ уйлари суратга олинган.\nФилмни томоша қилган таниқли рассом Вячислав Охуновнинг Uznews.net сайтига айтишича, филмда реаллик акс эттирилган.\n"Кимдир, бу фильм депрессивдир, ва уни бизнинг жамиятимизга кўрсатиш мақсадга мувофиқ эмас деган экан. Унинг қаҳрамонлари, ҳозир биз ҳаммамиз яшаётган, бассейнлари ва автомобиллари бор икки қаватли иморатда яшашмайди, анъанавий қишлоқ уйлари, ҳеч қандай "чернуха" йўқ",- дейди рассом Охунов.


Шимолий Кореяда 100 дан кўпроқ одам тошқин қурбонларига айланди\n23:52 / 29.10.2016\nШимолий Кореяда тошқин сабабли 138 киши ҳалок бўлди, яна 400 киши бедарак йўқолди. Бу ҳақда Қизил Хоч ва Қизил яримой жамиятлари халқаро федерацияси маълумотларига иқтибос келтирган ҳолда NHK хабар бермоқда.\nТаъкидланишича, тошқин юз берган Хамген-Пукто вилоятида 70 мингга яқин одам уйидан маҳрум бўлган.\nЖабрланганлар чодирларда яшамоқдалар ҳамда озиқ-овқат ва ичимлик сувининг кескин етишмаётганини ҳис қилмоқдалар. Бу орада ноябрдаёқ бу ҳудудда ҳарорат -15 градусгача тушиб кетади. Бу давлатга халқаро ёрдам умумий ҳажми 15,5 млн долларни ташкил қилиши керак, бироқ ҳозирда бу қийматнинг 25 фоизигина тўпланган.\nТаъкидланишича, жаҳон ҳамжамияти Шимолий Кореянинг ёрдам ҳақидаги илтимосларига суст жавоб бермоқда. Бунга мамлакат томонидан яқинда ўтказилган ядровий ва ракета синовлари сабаб бўлмоқда.\nМаълумотларга кўра, тошқин охирги 70 йил ичидаги энг кучлиси бўлган. Тошқин "Лайонрок" тўфони чақирган жалалар ва Туманган дарёси тошиши оқибатида Хамген-Пукто вилоятини қамраб олган.\nШимолий Корея тошқин Хамген-Пукто вилояти


Название: Ғирром бизнес\nКўпгина катта-кичик дўконларнинг, ошхона ва ресторанларнинг пештоқларидаги рекламавий лавҳаларида, баъзи бир корхоналарнинг, бирор-бир маҳсулот ишлаб чиқарувчиларнинг газета-журнал ёки кўчалардаги катта-катта афишаларга берган рекламаларида одамнинг ғашини келтирадиган бир нарсани кўриш мумкин. Улар гўё ишлари юришиб, файз-барака жуда катта миқlорда оқиб келишини таъминлайдиган нарса ярим-яланғоч аёлларнинг суратлари деб тушунишади шекилли, уялмасдан беҳаё аёлларнинг авратлари очилиб турган расмларини илиб ёки чиқариб қўйишади. Чунки ҳеч ким уларга буни чекламайди ва бу нарсани улар айни тадбиркорликдан, деб билишади.\nИкки-уч йил олдин бир танишим менга ўзининг «бизнес-режа»сини айтиб қодди: «Ҳув катта кўчанинг юзидаги тўрт қаватли уйнинг биринчи қаватида бир хонали уйим бор. Ўша уйни яхшилаб таъмирдан чиқариб, бир сартарошхона очмоқчиман. Мини-юбка кийган қизларнинг расмларидан учта-тўртта «яхшироғи»ни деворга ёпиштириб қўйсам, тез кунда клиентлар кўпайиб қолади».\nОқила қизим, ўшандай беҳаё расмларга тушадиган қизлар ёки аёллар ҳам аввал сенга ўхшаган бокира, иффатли, ҳаёли бўлганлар. Улар билибми, билмайми адашиб қолишгач, шунақа йўлга кириб қолишган. Бир кетган ҳаё қайтиб келмаслиги ҳақида суҳбатлашдик-ку! Уларнинг ҳолига кулмагин, балки, ниятингни яхши қилиб, Худодан шарманда қилмаслигини сўраб юргин ва тўғри йўлда бўлишликка доимо ҳаракат қилгин. Салгина адашсанг, тезда ўзингни ўнглаб олишнинг иложини қил. Ҳув пастга қараб кетган чиройли зинапоя ҳақидаги гап эсингдами, ўшандай чуқурга аста-аста кетиб қолиш осонгина, лекин орқага қайтиш...